qundao/data-zh-poetry huggingface dataset:
清明游鹤林寺
作者：萨都剌
朝代：元

青青杨柳啼乳鸦，满山烂开红白花。小桥流水过古寺，竹篱茅舍通人家。潮声卷浪落松顶，骑鹤少年酒初醒。若将何物赏清明，且伴山僧煮新茗。
渡淮即事
作者：萨都剌
朝代：元

杨花点点冲帆过，燕子双双掠水飞。淮上渔人閒不得，船头对结绿蓑衣。
游会仙宫
作者：萨都剌
朝代：元
体裁：七言绝句

霏霏凉露湿瑶台，半夜吹箫月下来。山外春风将雨过，满庭撩乱碧桃开。
游吴山紫阳庵
作者：萨都剌
朝代：元

天风吹我登鳌峰，大山小山石玲珑。赤霞日烘紫玛瑙，白露夜滴青芙蓉。飘绡云起穿石屋，石上凉风吹紫竹。挂冠何日赋《归来》，煮茗篝灯洞中宿。
游崇禧寺有感
作者：萨都剌
朝代：元

紫翠云中出雨堂，老僧挥泪忆先皇。赤阑相映苔花落，翠辇不来山路荒。此日山河消王气，旧时草木识天香。夜深行殿无人到，应有山云护御床。
游梅仙山和唐人韵
作者：萨都剌
朝代：元

仙人不可见，借鹤过仙家。夜卧千峰月，朝餐五色霞。祠空风扫叶，人去鹿衔花。归隐知何日？分炉学炼砂。
游梅仙山和唐人韵
作者：萨都剌
朝代：元

城郭千峰合，仙凡一水分。颠崖悬鸟道，乱石聚羊群。苔井分丹水，茶炉煮白云。肩舆万松岭，有客访梅君。绝顶寻仙迹，寒泉照病容。栖鸾多种竹，爱鹤莫移松。丹药人来乞，山粳手自舂。秋深霜叶满，麋鹿日相逢。仙人不可见，借鹤过仙家。夜卧千峰月，朝餐五色霞。祠空风扫叶，人去鹿衔花。归隐知何日？分炉学鍊砂。洞天何处是，休日漫寻真。老鹤来迎客，隔松长似人。茶炉敲火急，丹井汲泉新。风景秋过半，烟霞晚更亲。
游梅仙山和唐人韵·其一
作者：萨都剌
朝代：元

城郭千峰合，仙凡一水分。颠崖悬鸟道，乱石聚羊群。苔井分丹水，茶炉煮白云。肩舆万松岭，有客访梅君。
游梅仙山和唐人韵·其三
作者：萨都剌
朝代：元

仙人不可见，借鹤过仙家。夜卧千峰月，朝餐五色霞。祠空风扫叶，人去鹿衔花。归隐知何日？分炉学鍊砂。
游梅仙山和唐人韵·其二
作者：萨都剌
朝代：元

绝顶寻仙迹，寒泉照病容。栖鸾多种竹，爱鹤莫移松。丹药人来乞，山粳手自舂。秋深霜叶满，麋鹿日相逢。
游梅仙山和唐人韵·其四
作者：萨都剌
朝代：元

洞天何处是，休日漫寻真。老鹤来迎客，隔松长似人。茶炉敲火急，丹井汲泉新。风景秋过半，烟霞晚更亲。
游清溪道院
作者：萨都剌
朝代：元

旧游淮水东边月，高照升龙道士家。丹灶火光穿树木，石坛幡影走龙蛇。虾须卷夜收云气，仙掌擎秋泻露华。天外松风吹鹤梦，珊珊珂佩隔青霞。
游竹林寺
作者：萨都剌
朝代：元

野人一过竹林寺，无数竹枝生白烟。江近玉龙埋碧草，月明黄鹤下芝田。树衔宿雨啼山鹧，花落春风老杜鹃。何日来分云半榻，故人不用买山钱。
游金山
作者：萨都剌
朝代：元

约客同游买渡船，閒观古刹礼金仙。山中好景无多地，天下知名第一泉。佛阁齐云浮海屿，客帆过寺带风烟。当年郭璞因何事，来葬江心作浪传。
游钟山感兴
作者：萨都剌
朝代：元

骢马穿松到上方，南巡辇路碧苔荒。禅僧白首看行殿，山鬼黄昏避御床。云冷夜无龙在钵，日长时有虎巡廊。小桃十月开如锦，犹带前朝雨露香。
游钟山遇雨
作者：萨都剌
朝代：元

虎踞龙蟠翠作堆，竹舆高下路萦回。潮声万壑松风过，云气满楼山雨来。梁武庙前芳草合，荆公墓下野花开。百年感慨成何事？且尽生前酒一杯。
游铁塔寺
作者：萨都剌
朝代：元

江南地僻繁华盛，古寺巍然铁塔存。金屋月梅横夜雨，铜驼露草泣秋原。六朝王气人何在，几度悲风铃自喧。尚有他年旧时字，摩挲一半没苔痕。
游长干寺
作者：萨都剌
朝代：元

秦淮河上长干寺，松柏萧萧云日鲜。故堠尚存铜雀瓦，断碑犹载晋朝年。石坛幡影风吹动，辇路砖花雨滴穿。惟有长廊旧时月，几回缺后几回圆。
溪行两岸皆芙蓉桂花余喜遂赋此诗
作者：萨都剌
朝代：元

芙蓉发蓓蕾，桂树花斓斑。中秋前日过，客子未出关。香生桂树丛，露下芙蓉叶。花以寄远人，叶以作书帖。何日棹船还，桂树芙蓉间。船头听我夜吹笛，吹起月轮升东山。
溪行中秋望月
作者：萨都剌
朝代：元

去岁南闽客，今年此日还。中秋八月半，一水万山间。皓月飞圆镜，回流转曲环。携家共清赏，何异在乡关。
溪行中秋玩月
作者：萨都剌
朝代：元

龙津秋水涵太虚，今夕何夕光景殊。皓月当镜星贯珠，河汉倒影垂平芜。微波漾漾风徐徐，新凉拂拂飘裙裾。阿母今年八十馀，清晨理发云满梳，起居俨重天人如。有子在官名在儒，奉母禄养南北区。晨昏不忍离斯须，荆楚燕赵闽粤吴。今年去官南海隅，北上咫尺天子都。官船轧轧如安车，阿母坐卧襟怀舒，清晨夜泊不知挐。母在船上重褥铺，芙蓉映水摇氍毹。开瓮酒熟浮新蛆，秋园摘果雨剪蔬。船尾曲突通行厨，家鸡水鸭美且腴，鲤鲫鲜大如江鲈。奉觞酌酒前拜趋，月波荡酒如浮酥。子为母寿妇寿姑，阿妹次进偕婿夫。酌献亦及婢与奴，熙熙春盎无亲疏。行礼有节俱欢娱，阿母笑语情愉愉，有妇右策儿左扶。舟人醉饱从欢呼，鼓枻节歌声呜呜。四山叠翠开画图，溪濑漱石如笙竽。双壶酒尽村可酤，盘馔狼藉溪可渔。人生此乐更有无，异乡到处同里闾。惟期母寿庄椿踰，有子愿效返哺乌。作诗记实无浮誉，至元丁丑仲秋书。
满江红·金陵怀古
作者：萨都剌
朝代：元
体裁：词

六代繁华，春去也、更无消息。空怅望、山川形胜，已非畴昔。王谢堂前双燕子，乌衣巷口曾相识。听夜深、寂寞打孤城，春潮急。思往事，愁如织。怀故国，空陈迹。但荒烟衰草，乱鸦斜日。玉树歌残秋露冷，胭脂井坏寒螀泣。到如今、惟有蒋山青，秦淮碧。
满江红·金陵怀古
作者：萨都剌
朝代：元

六代豪华，春去也、更无消息。空怅望，山川形胜，已非畴昔。王谢堂前双燕子，乌衣巷口曾相识。听夜深、寂寞打孤城，春潮急。思往事，愁如织。怀故国，空陈迹。但荒烟衰草，乱鸦斜日。玉树歌残秋露冷，胭脂井坏寒螀泣。到如今、只有蒋山青，秦淮碧！
漫兴
作者：萨都剌
朝代：元

去岁干戈险，今年蝗旱忧。关西归战马，海内卖耕牛。元老知谁在，孤臣为尔愁。西风吹短发，落日倦登楼。
灯草
作者：萨都剌
朝代：元

天涯何处无青青，王孙去后䕷芜深。瑶田手种绿玉发，道是无情却有心。此心未明人未识，金篦剖腹森如戟。撮将一缕玉虫儿，散作万家红粟粒。侯门珠网百面霞，秦楼玉树双头花。慧灯莫与群迷染，正性何愁欲镜遮。韩堂风露光微颤，万古圣贤对面面。但勤挑剔不惮劳，万炬金莲红药院。
灯草
作者：萨都剌
朝代：元
体裁：古风

天涯何处无青青，王孙去后蘼芜深。瑶田手种绿玉发，道是无情却有心。此心未明人未识，金篦剖腹森如戟。撮将一缕玉虫儿，散作万家红粟粒。侯门珠网百面霞，秦楼玉树双头花。慧灯莫与群迷染，正性何愁欲镜遮。韩堂风露光微颤，万古圣贤对面面。但勤挑剔不惮劳，万炬金莲红药院。
灯蛾来
作者：萨都剌
朝代：元

灯蛾劳，灯蛾劳，粉其面，锦其袍。绕灯不去千百遭，忽然性命轻鸿毛。一鸟死，百鸟号，一兽死，百兽嘷。尔为微物不自觉，往来就死何滔滔。灯虽灭，灯复多，蛾兮蛾兮奈尔何。灯蛾来，灯蛾来，绕灯不去飞徘徊。清光红燄午夜开，忽然性命随飞灰。平生不傍太阳里，何故趋炎来就死。人生有情皆爱身，何故将身为戏尔。
灯蛾来·其一
作者：萨都剌
朝代：元
体裁：古风

灯蛾劳，灯蛾劳，粉其面，锦其袍。绕灯不去千百遭，忽然性命轻鸿毛。一鸟死，百鸟号，一兽死，百兽嗥。尔为微物不自觉，往来就死何滔滔。灯虽灭，灯复多，蛾兮蛾兮奈尔何。
灯蛾来·其一
作者：萨都剌
朝代：元

灯蛾劳，灯蛾劳，粉其面，锦其袍。绕灯不去千百遭，忽然性命轻鸿毛。一鸟死，百鸟号，一兽死，百兽嘷。尔为微物不自觉，往来就死何滔滔。灯虽灭，灯复多，蛾兮蛾兮奈尔何。
灯蛾来·其二
作者：萨都剌
朝代：元

灯蛾来，灯蛾来，绕灯不去飞徘徊。清光红燄午夜开，忽然性命随飞灰。平生不傍太阳里，何故趋炎来就死。人生有情皆爱身，何故将身为戏尔。
燕京作
作者：萨都剌
朝代：元

落月西窗闻禁钟，梦回远客立云龙。江南飞尽千株雪，辜负梅花过一冬。
燕姬曲
作者：萨都剌
朝代：元

燕京女儿十六七，颜如花红眼如漆。兰香满路马尘飞，翠袖笼鞭娇欲滴。春风淡荡摇春心，锦筝银烛高堂深。绣衾不暖锦鸳梦，紫帘垂雾天沈沈。芳年谁惜去如水，春困著人倦梳洗。夜来小雨润天街，满院杨花飞不起。
燕姬曲
作者：萨都剌
朝代：元

燕京女儿十六七，颜如花红眼如漆。兰香满路马尘飞，翠袖笼鞭娇欲滴。春风驰荡摇春心，锦筝银烛高堂深。绣衾不暖锦鸳梦，紫帘垂雾天沉沉。芳年谁惜去如水，春困著人倦梳洗。夜来小雨润天街，满院杨花飞不起。
燕山客舍
作者：萨都剌
朝代：元

落日西山闻禁钟，梦回远客在卢龙。江南飞尽千株雪，孤负梅花过一冬。
独坐恭和堂
作者：萨都剌
朝代：元

东阁高悬如道院，人言幕府最清严。印封不动坐终日，满树梅花雨一帘。
玉山道中
作者：萨都剌
朝代：元

积雨千峰霁，溪流两岸平。野花多映水，山鸟自呼名。人语随乡变，官船带月行。江南数千里，无处不关情。
王孙曲
作者：萨都剌
朝代：元

内家楚楚诸王孙，白马金鞍耀晴日。尊前细乐耳厌闻，世上閒愁生不识。宫袍裁成五色云，珍珠簇就双龙纹。衣裳光彩照暮春，红靴著地轻无尘。翠楼珠箔玉钩挂，肠断宫腰无一把。海棠花下昼闻莺，太液池边春洗马。千枝万枝桃杏红，花枝飘香薰酒中。归来月落酒未醒，有诏早入明光宫。
用韵寄龙江
作者：萨都剌
朝代：元

之子金山去，梅天雾气沈。海风吹浪急，江雨入楼深。火尽无茶味，更长过烛心。明朝好晴色，应是寄新吟。
用韵寄龙江
作者：萨都剌
朝代：元

之子金山去，梅天雾气沉。海风吹浪急，江雨入楼深。火尽无茶味，更长过烛心。明朝好晴色，应是寄新吟。
画
作者：萨都剌
朝代：元

树色浓堪掬，痴岚扑雨秋。道人岩下住，屋角挂奔流。
画
作者：萨都剌
朝代：元

树色浓堪掬，痴岚扑雨秋。道人岩下住，屋角挂奔流。草迷苍耳子，鸟弄白头翁。十里湖山树，平分杳霭中。
画二首·其二
作者：萨都剌
朝代：元

草迷苍耳子，鸟弄白头翁。十里湖山树，平分杳霭中。
画马
作者：萨都剌
朝代：元

汉水扬波洗龙骨，房星堕地天马出。四蹄蹀躞若流星，两耳尖修如削笔。天闲十二连青云，生长出入黄金门。鼓鬃振尾恣偃仰，食粟何以酬主恩。岂堪碌碌同凡马，长鸣喷沫奚官怕。入为君王驾鼓车，出为将军静边野。将军与尔同死生，要令四海无战争，千古万古歌太平。
留别同年索士岩经历
作者：萨都剌
朝代：元
体裁：诗

欲落不落天上雪，欲去不去闽中人。红尘香暖荔枝国，白日醉卧芙蓉茵。功名富贵傥来物，政事文章奚足珍。人生所贵在知己，四海相逢骨肉亲。在知己，宁论千里与万里。志士鸡鸣中夜起，秋雨粼粼剑光紫。
病中书怀
作者：萨都剌
朝代：元

欲向江湖去，何年理钓蓑。城山入楼近，邻竹过墙多。春瓮浮红酒，晴天戏白鹅。闭门且消病，俗吏莫相过。
病中书怀二首
作者：萨都剌
朝代：元

半月闭门坐，萧然远俗氛。病中心似水，门外马如云。练杵捣寒月，香炉生昼薰。兴来览明镜，太瘦小参军。欲向江湖去，何年理钓蓑。城山入楼近，邻竹过墙多。春瓮浮红酒，晴天戏白鹅。闭门且消病，俗吏莫相过。
病中书怀二首·其一
作者：萨都剌
朝代：元

半月闭门坐，萧然远俗氛。病中心似水，门外马如云。练杵捣寒月，香炉生昼薰。兴来览明镜，太瘦小参军。
病中夜坐
作者：萨都剌
朝代：元

江树花开午夜春，绿香吹散隔帘云。吟诗思苦家人骂，捣药声高邻舍闻。惟有工程餐白术，亦无心事对红裙。消愁且喜楼西畔，明月一池蛙乱喧。
病中寄了上人二首
作者：萨都剌
朝代：元

鹤林四月路，佳景集芳辰。花落石桥水，鸟啼山树春。吟归山似画，醉卧草如茵。衲子清游处，何妨问病人。日长草木茂，古寺乐芳辰。野衲归时晚，山泉滴夜春。清吟联石鼎，病酒吐车茵。不是天涯客，林泉一故人。
病中寄了上人二首·其一
作者：萨都剌
朝代：元

鹤林四月路，佳景集芳辰。花落石桥水，鸟啼山树春。吟归山似画，醉卧草如茵。衲子清游处，何妨问病人。
病中寄了上人二首·其二
作者：萨都剌
朝代：元

日长草木茂，古寺乐芳辰。野衲归时晚，山泉滴夜春。清吟联石鼎，病酒吐车茵。不是天涯客，林泉一故人。
病中寄即休上人
作者：萨都剌
朝代：元

床头药裹列，门外芳草荣。庭閒午阴转，睡觉馀香清。曹吏日三谒，幽鸟时一鸣。岂不好驰逐，但恐劳吾生。
病中杂咏
作者：萨都剌
朝代：元

十日九风雨，深秋独闭门。积阴须自散，倚杖望朝暾。为客家千里，思归月满楼。木犀开欲尽，病里过中秋。门系青骢马，多应问病人。小官好疏散，莫讶懒衣巾。病形如瘦鹤，照影向清池。自有冲霄志，游鱼莫见疑。风叶高下落，秋砧远近闻。天涯多病客，倚杖看孤云。陶令贫无酒，郎言菊也无。家僮烧柿叶，邻舍送茱萸。多病东厅客，深秋出幕迟。芙蓉开也未，叶上好题诗。
病中杂咏·其一
作者：萨都剌
朝代：元

十日九风雨，深秋独闭门。积阴须自散，倚杖望朝暾。
病中杂咏·其七
作者：萨都剌
朝代：元

多病东厅客，深秋出幕迟。芙蓉开也未，叶上好题诗。
病中杂咏·其三
作者：萨都剌
朝代：元

门系青骢马，多应问病人。小官好疏散，莫讶懒衣巾。
病中杂咏·其二
作者：萨都剌
朝代：元

为客家千里，思归月满楼。木犀开欲尽，病里过中秋。
病中杂咏·其五
作者：萨都剌
朝代：元

风叶高下落，秋砧远近闻。天涯多病客，倚杖看孤云。
病中杂咏·其六
作者：萨都剌
朝代：元

陶令贫无酒，郎言菊也无。家僮烧柿叶，邻舍送茱萸。
病中杂咏·其四
作者：萨都剌
朝代：元

病形如瘦鹤，照影向清池。自有冲霄志，游鱼莫见疑。
病起城东晚步
作者：萨都剌
朝代：元

扶病谁同步，寻幽思不群。逢僧穿竹去，吹笛隔林闻。山势浮云合，溪流野水分。徘徊归晚径，树影月纷纷。
病起戏笔奉答御史王文休
作者：萨都剌
朝代：元

江南倦客好清斋，炼得身形瘦似梅。不到清溪三四日，藕花无数水中开。
登乌石山仁王寺横山阁
作者：萨都剌
朝代：元

千尺青莲座，烟霞拥地灵。山川几緉屐，日月两浮萍。鸟没天垂海，龙归水在瓶。深堂说法夜，应有石头听。
登乐陵台倚梧桐望月有怀南台李御史艺七夕后一日也
作者：萨都剌
朝代：元

凉风吹堕梧桐叶，泻下泠泠露华白。乐陵台上悄无人，独倚梧桐看明月。月高当午桐阴直，不觉衣沾露华湿。此时却忆在金陵，酒醒江楼听吹笛。
登乐陵台倚梧桐望月有怀南台李御史艺，七夕
作者：萨都剌
朝代：元

凉风吹堕梧桐月，泻水泠泠露华白。乐陵台上悄无人，独倚梧桐看明月。月高当午桐阴直，不觉衣沾露华湿。此时却忆在金陵，酒醒江楼听吹笛。
登云际题壁
作者：萨都剌
朝代：元

长吟入云际，袖拂日边霞。摩挲织女机，柱杖倚灵槎。闻说名泉奇观，倒泻银河千丈玉乳溅飞花。寄语陆鸿渐，我有武夷茶。令仆支铛僧，扫叶鹤看家。不妨茶罢酣歌醉饮，直到日西斜。满笔淋漓醉墨，应有山灵夜护林壑动龙蛇。秉烛下山去，渡口月笼沙。
登众妙堂题商学士画雨霁归舟图
作者：萨都剌
朝代：元

大茅峰顶见日出，烟树云林宿雨收。万里澄江净如练，却从天际识归舟。
登凤凰台二首
作者：萨都剌
朝代：元

凤凰台上望长安，五色宫袍照水寒。綵笔十年留翰墨，银河一夜卧阑干。三山飞鸟江天暮，六代离宫草树残。始信人生如一梦，壮怀莫使酒杯乾。梧桐叶落秋风老，人去台空凤不来。梁武台城芳草合，吴王宫殿野花开。石头城下春生水，燕子堂前雨长苔。莫问人间兴废事，百年相遇且衔杯。
登凤凰台二首·其一
作者：萨都剌
朝代：元

凤凰台上望长安，五色宫袍照水寒。綵笔十年留翰墨，银河一夜卧阑干。三山飞鸟江天暮，六代离宫草树残。始信人生如一梦，壮怀莫使酒杯乾。
登凤凰台二首·其二
作者：萨都剌
朝代：元

梧桐叶落秋风老，人去台空凤不来。梁武台城芳草合，吴王宫殿野花开。石头城下春生水，燕子堂前雨长苔。莫问人间兴废事，百年相遇且衔杯。
登北固山
作者：萨都剌
朝代：元
体裁：五言律诗

北固招提寺，春风拄杖过。乱苔封狠石，老树带烟萝。地险星河近，天低雨露多。澄江净如练，佛阁倚山阿。
登姑苏台
作者：萨都剌
朝代：元
体裁：七言绝句

阊门杨柳自春风，水殿幽花泣露红。飞絮年年满城郭，行人不见馆娃宫。
登姑苏台
作者：萨都剌
朝代：元

阊门杨柳自春风，水殿幽花泣露红。飞絮年年满城郭，行人不见馆娃宫。野水满城飞燕子，谁家小艇载吴姬。姑苏台上一樽酒，落日昏鸦无限悲。
登姑苏台·其二
作者：萨都剌
朝代：元

野水满城飞燕子，谁家小艇载吴姬。姑苏台上一樽酒，落日昏鸦无限悲。
登山亭
作者：萨都剌
朝代：元

山上新亭好，红尘不可侵。雨阶幽草合，风径落花深。野水浮晴色，平田下夕阴。城中公子少，日日就登临。
登德兴聚远楼上有宋庙书
作者：萨都剌
朝代：元

眉山仙去风流尽，聚远楼空月色寒。波暖东风入尊俎，夜深北斗挂阑干。幽花野草先灵杳，铁画银钩御墨残。不见旧时双燕子，春风几度捲帘看。
登歌风台
作者：萨都剌
朝代：元

歌风台前河水黄，歌风台前春草碧。黄河之水日夜流，碧草年年自春色。当时汉祖为帝王，龙泉三尺飞秋霜。五年马上得天下，富贵乐在归故乡。里中父老争拜跪，拄杖麻鞋见天子。龙颜自喜还自伤，一半随龙半为鬼。翻思向日亭长时，一身捧檄日夜驰。只今宇宙极四海，一榻之外难撑持。却思猛士卫神宇，安得长年在乡土。可怜创业垂统君，却使乾机付诸吕。淮阴年少韩将军，金戈铁马立战勋。藏弓烹犬太急迫，解衣推食何殷勤。倒使英雄遭妇手，血溅红裙当斩首。萧何下狱子房归，左右功臣皆掣肘。还乡却赋《大风歌》，向来老将今无多。咸阳宫殿眼亲见，今日荆棘埋铜驼。台前老人泪如雨，为言不特汉高祖。古来此事无不然，稍稍升平忘险阻。荒凉古庙依高台，前人已矣今人哀。悲歌感慨下台去，断碑春雨生莓苔。
登金山雄跨亭
作者：萨都剌
朝代：元

朱栏六曲倚高秋，元气茫茫日夜浮。客去客来天地老，潮生潮落古今愁。疏钟水国前朝寺，落日海门何处舟。更拟黄昏尽馀兴，却从灯火望扬州。
登镇阳龙兴寺阁观铜铸观音像
作者：萨都剌
朝代：元

眼中楼观见应稀，铁凤栖檐势欲飞。天半宝花飘阁道，月中桂子落僧衣。高擎玉露仙人掌，上碍银河织女机。全赵堂堂遗物在，山川良是昔人非。
白云答
作者：萨都剌
朝代：元

使君抑何忙，宁不思故山。茫茫天壤间，鸟倦犹如还。石田紫芝老，茶灶碧藓斑。胡不赋归来，分子屋半间。
白云答
作者：萨都剌
朝代：元

使君抑何忙，宁不思故山。茫茫天壤间，鸟倦犹知还。石田紫芝老，茶灶碧藓斑。胡不赋归来，分子屋半间。
白翎雀
作者：萨都剌
朝代：元

凄凄幽雀双白翎，飞飞只傍乌桓城。平沙无树巢弗营，雌雄为乐相和鸣。君不见旧日轻盈舞紫燕，鸳鸯锁老昭阳殿。风暄芍药春可怜，露冷芙蓉秋莫怨。
百字令 登石头城
作者：萨都剌
朝代：元

石头城上，望天低吴楚，眼空无物指点六朝形胜地，惟有青山如壁。蔽日旌旗，白骨纷如雪。一江南北，消磨多少豪杰。寂寞避暑离宫，东风辇路，芳草年年发。落日无人松径里，鬼火高低明灭。歌舞尊前，繁华镜里，暗换青青发伤心千古，秦淮一片明月！
百禽歌
作者：萨都剌
朝代：元

汉密将军开大府，门外纷纷客如雨。繁弦急管耳厌闻，要听山中百禽语。购求走马东海头，海头百禽声啾啾。疾飞苦走亦不免，能言有色贻身忧。将军纵使花作屋，不似山林有真乐。江南白苧细于丝，紫竹方笼作青幕。鸾凤在野麟在郊，太平将军胡不招。箫韶一奏百兽舞，玉帛万国皆来朝。嗟嗟百鸟何足录，日食将军太仓粟。色衰身死蝼蚁分，不补将军一脔肉。个中鹦鹉最能言，不说舆夫行路难。万山雨暗泥滑滑，不如归去声亦乾。行不得也哥哥，九关虎豹高嵯峨，行不得也哥哥。
皂林道中
作者：萨都剌
朝代：元

春溪野鸭肥可射，幽树阴深叫山鹧。远人三月酒船归，柳絮飞时杏花谢。行行水竹与云林，往往人家或僧舍。小官便欲赋《归来》，何处买山钱可借。
相逢行赠别旧友治将军
作者：萨都剌
朝代：元

一年相逢在京口，笑解吴钩换新酒。城南桃杏花正开，白面青衫鞭马走。一年相逢白下门，短衣窄袖呼郎君。朝驰燕赵暮吴楚，逸气自觉凌青云。一年相逢在阙下，东家蹇驴日相假。有如臣甫去朝天，泥滑沙堤不敢打。都门一别今五年，今年相逢沧海边。千山木叶下如雨，雁声堕地秋连天。将军毳袍腰羽箭，拥马旌旗照溪面。小官不识将军谁，卧病孤舟强相见。岂知此地逢故人，摩挲老眼开层云。旧游历历似隔世，夜雨岂不思同群。郎君别后瘦如许，无乃从前作诗苦。溪头月落山馆深，剪烛犹疑梦中语。人生聚散亦有时，且与将军游武夷。弓刀挂在洞前树，洞里仙童来觅诗。稽首武夷君，借我幔峰顶。分我紫霞浆，与子连夜饮。左手招子乔，右手招飞琼。举觞星月下，听吹双凤笙。我酌一杯酒，持劝天上月。劝尔长照人相逢，莫向关山照离别。凤笙换曲曲未终，天风木杪吹晨钟。拂衣罢宴下山去，又隔云山千万重。
相逢行赠别旧友治将军
作者：萨都剌
朝代：元

一年相逢在京口，笑解吴钩换新酒。城南桃杏花正开，白面青衫鞭马走。一年相逢白下门，短衣窄袖呼郎君。朝驰燕赵莫吴楚，逸气自觉凌青云。一年相逢在阙下，东家蹇驴日相假。有如臣甫去朝天，泥滑沙堤不敢打。都门一别今五年，今年相逢沧海边。千山木叶下如雨，雁声堕地秋连天。将军毳袍腰羽箭，拥马旌旗照溪面。小官不识将军谁，卧病孤舟强相见。岂知此地逢故人，摩挲老眼开层云。旧游历历似隔世，夜雨岂不思同群！郎君别后瘦如许，无乃从前作诗苦。溪头月落山馆深，剪烛犹疑梦中语。人生聚散亦有时，且与将军游武夷。弓刀挂在洞前树，洞里仙童来觅诗。稽首武夷君，借我幔峰顶，分我紫霞浆，与子连夜饮。左手招子乔，右手招飞琼，举觞星月下，听吹双凤笙。我酌一杯酒，持劝天上月，劝尔长照人相逢，莫向关山照离别。凤笙换曲曲未终，天风木杪吹晨钟。拂衣罢宴下山去，又隔云山千万重。
石上晚酌天章台
作者：萨都剌
朝代：元

晚凉上乌石，置酒天章台。夕日下山去，海风吹月来。豪气吐千丈，朗吟动三台。白露洒仙掌，银河泻金杯。谁识芙蓉仙，飞身在蓬莱。高台在层霄，肩舆上绝壁。露下酒樽凉，月出海门白。坐拂衣上云，醉卧林下石。西风吹鬓毛，南斗在肘腋。题诗向天阍，奎光射瑶席。
石上晚酌天章台·其一
作者：萨都剌
朝代：元

晚凉上乌石，置酒天章台。夕日下山去，海风吹月来。豪气吐千丈，朗吟动三台。白露洒仙掌，银河泻金杯。谁识芙蓉仙，飞身在蓬莱。
石上晚酌天章台·其二
作者：萨都剌
朝代：元

高台在层霄，肩舆上绝壁。露下酒樽凉，月出海门白。坐拂衣上云，醉卧林下石。西风吹鬓毛，南斗在肘腋。题诗向天阍，奎光射瑶席。
石夫人
作者：萨都剌
朝代：元

危危独立向江滨，四伴无人水作邻。绿鬓懒梳千载髻，朱颜不改万年春。雪为腻粉凭风傅，霞作胭脂仗日匀。莫道脸前无宝镜，一轮明月照夫人。
石林即事
作者：萨都剌
朝代：元

三山幕府无公事，多病郎官懒出门。老鹤唤回童子睡，石盆新雨长兰孙。蒲扇屏山紫竹床，岭南五月似秋凉。砚池风动云生石，帘外雨兰吹湿香。
石林即事·其一
作者：萨都剌
朝代：元

三山幕府无公事，多病郎官懒出门。老鹤唤回童子睡，石盆新雨长兰孙。
石林即事·其二
作者：萨都剌
朝代：元

蒲扇屏山紫竹床，岭南五月似秋凉。砚池风动云生石，帘外雨兰吹湿香。
石门怀舜咨夜坐
作者：萨都剌
朝代：元

道人挂剑丹阳去，欲入茅山恐未曾。飞去难寻云外鹤，归来独礼斗前灯。梦回洗钵分秋水，酒醉敲壶碎夜冰。独有江东未归客，西风诗骨瘦崚嶒。
秋夜京口
作者：萨都剌
朝代：元

铁瓮城头刻漏迟，凉霜如雪扑帘飞。雁声到地梦回枕，月色满船人捣衣。塞北将军犹索战，江南游子苦思归。呼鹰腰箭纵围猎，苜蓿秋深马正肥。
秋夜闻笛
作者：萨都剌
朝代：元
体裁：七言绝句

何人吹笛秋风外，北固山前月色寒。亦有江南未归客，徘徊终夜倚阑干。
秋日寓钱塘
作者：萨都剌
朝代：元

小楼一榻钱塘客，况味凄凉序属秋。安得江淹赋予笔，因而书作半生愁。
秋日池上
作者：萨都剌
朝代：元

顾兹林塘幽，消此閒日永。飘风乱萍踪，落叶散鱼影。天清晓露凉，秋深藕花冷。有怀无与言，独立心自省。
秋日池上
作者：萨都剌
朝代：元

顾兹林塘幽，消此闲日永。飘风乱萍踪，落叶散鱼影。天清晓露凉，秋深藕花冷。有怀无与言，独立心自省。
秋日登石头城
作者：萨都剌
朝代：元

登临未惜马蹄遥，古寺秋高万木彫。废馆尚传陈后主，断碑犹载晋南朝。年深辇路埋花径，雨坏山墙出翠翘。六代兴亡在何许，石头依旧打寒潮。
秋日钟山晓行
作者：萨都剌
朝代：元

楼阁笼云气，苍茫第几峰。长林万松雨，落日半山钟。石磴盘空险，僧廊落叶重。先王曾驻跸，千古说蟠龙。
秋暮过吴值雨感怀
作者：萨都剌
朝代：元

长啸拂吴钩，篷窗起白鸥。江山同逆旅，风雨忽穷秋。乐矣陶潜酒，高哉范蠡舟。一簪吾有雪，道路尚悠悠。
秋江横笛图为维扬苏天爵题
作者：萨都剌
朝代：元

枫叶高低山远近，月明霜薄楚江澄。何人吹笛孤舟外，莫是苏仙过广陵。
秋江泛棹琴乐图
作者：萨都剌
朝代：元

抱琴船头为谁鼓，满江秋色荻花浦。神鱼出听掉尾舞，曲中鸿雁起江浒，帝子降兮木叶下。
秋词
作者：萨都剌
朝代：元
体裁：七言绝句

清夜宫车出建章，紫衣小队两三行。石阑干畔银灯过，照见芙蓉叶上霜。
移梅
作者：萨都剌
朝代：元

几夜幽香恼梦魂，殷勤来倩陇头人。凿开东阁窗前地，分得西湖雪里春。瘦影番来新体态，疏枝犹带旧精神。今朝伴我清吟处，不许诗怀更有尘。
立秋日登乌石山和幕府杨子承韵
作者：萨都剌
朝代：元

海国山四围，繁华坐消歇。楼观沉夕阳，鸿雁下秋色。水边无丽人，石上多古刻。感此暮归迟，秋露满山白。
章贡道中
作者：萨都剌
朝代：元

多情明月落船傍，万里孤城望帝乡。客里已无金马诏，箧中犹有赐衣香。岭南地湿家山暮，天上风微殿阁凉。忆得当年曾夜直，玉龙银箭漏声长。
端居书事答翟志道知事见寄韵二首
作者：萨都剌
朝代：元

短褐诗人瘦十分，平生不作送穷文。几时结屋孤山下，为觅梅花种白云。瘦马春城曙色分，长年奔走愧移文。几时黄鹤山房下，松火茶铛煮白云。
端居书事答翟志道知事见寄韵二首·其一
作者：萨都剌
朝代：元

短褐诗人瘦十分，平生不作送穷文。几时结屋孤山下，为觅梅花种白云。
端居书事答翟志道知事见寄韵二首·其二
作者：萨都剌
朝代：元

瘦马春城曙色分，长年奔走愧移文。几时黄鹤山房下，松火茶铛煮白云。
竹枝词
作者：萨都剌
朝代：元

湖上美人弹玉筝，小莺飞度绿窗楞。沈郎虽病多情在，倦倚屏山不厌听。
答茅山道士见寄
作者：萨都剌
朝代：元

道人自有爱山癖，蜡屐平生几两穿。七窍冷云秋喷竹，一琴明月夜调弦。山中紫府茅君宅，肘后丹方许史传。短褐拟寻黄犊出，长镵斸雪早春前。
紫溪道中
作者：萨都剌
朝代：元

三月晦日春欲还，深林百鸟鸣间关。绿云迷合紫溪岭，白雨遥挂乌石山。山高雨落不到地，万壑千岩洒飞翠。远人送春千里归，风送蓝舆野花坠。间关咫尺上青霄，海上三山路不遥。地僻题诗公事少，芙蓉帐里紫云飘。
紫阳道士冯友直与余同宿菌阁次日予过元符宫友直同僧安上人入五云观因以寄之
作者：萨都剌
朝代：元

道人采药出山迟，菌阁秋高袭羽衣。半夜忽闻孤鹤唳，五云相伴一僧归。
约友游西峰不至
作者：萨都剌
朝代：元

仙人约我峰头去，欲去峰头看白云。一夜白云峰下宿，晓来散作雨纷纷。
纪事
作者：萨都剌
朝代：元

当年铁马游沙漠，万里归来会二龙。周氏君臣空守信，汉家兄弟不相容。祇知奉玺传三让，岂料游魂隔九重。天上武皇亦洒泪，世间骨肉可相逢。
纳凉
作者：萨都剌
朝代：元

桂枝叶密阴覆地，栀子花开香满廊。古寺纳凉过半日，葛衣石枕竹方床。
练湖曲
作者：萨都剌
朝代：元

练湖七月凉雨通，白水荡荡芙蓉红。芙蓉红尽早霜下，鸳鸯飞去何匆匆。茜塘女儿弄轻碧，鸣榔声断无消息。清波小藻出银鱼，落日吴山秋欲滴。望湖楼上云茫茫，鸟飞不尽青天长。丹阳使者坐白日，小吏开罂宫酒香。倚阑半醉风吹醒，万顷湖光落天影。挂冠何日老江南，短褐纶巾上渔艇。
织女图
作者：萨都剌
朝代：元

兰闺织锦秦川女，大姬哑哑弄机杼。小姬织倦何所思，帘幕无人燕双语。成都花发江水春，门前马嘶车辚辚。髻鬟两珥看欲堕，蛾眉八字画不伸。良人一去无消息，冰蚕吐丝成五色。柔肠九曲细于丝，万缕春愁正如织。绮窗睡起闻早莺，西楼月落金盘倾。暖霞拂地海棠晓，香雪泼户梨花晴。日长深院机声动，梭影穿花飞小凤。水心惊起鸳鸯飞，花底不成胡蝶梦。纤纤玉指柔且和，香钩小袜裁春罗。满怀心事付流水，荡日云锦生层波。佳人自古多命薄，风里杨花随处落。岂知丑妇嫁田家，生则同衾死同椁。君不闻长安市上花满枝，东家胡蝶西家飞。笼中鹦鹉唤新主，门外侍儿更故衣。又不闻田家妇，日扫春蚕宵织布。催租县吏夜打门，荆钗布裙夫短裤。我题此画三嗟吁，百年丑好皆虚无。排云便欲叫阊阖，为我献上《豳风图》。
织女图
作者：萨都剌
朝代：元

兰闺织锦秦川女，大姬哑哑弄机杼。小姬织倦何所思？帘幕无人燕双语。成都花发江水春，门前马嘶车辚辚。髻鬟两珥看欲堕，蛾眉八字画不伸。良人一去无消息，冰蚕吐丝成五色。柔肠九曲细于丝，万缕春愁正如织。绮窗睡起闻早莺，西楼月落金盘倾。暖霞拂地海棠晓，香雪泼户梨花晴。日长深院机声动，梭影穿花飞小凤。水心惊起鸳鸯飞，花底不成胡蝶梦。纤纤玉指柔且和，香钩小袜裁春罗。满怀心事付流水，荡日云锦生层波。佳人自古多命薄，风里杨花随处落。岂知丑妇嫁田家，生则同衾死同椁。君不闻，长安市上花满枝，东家胡蝶西家飞。笼中鹦鹉唤新主，门外侍儿更故衣。又不闻，田家妇，日扫春蚕宵织布。催租县吏夜打门，荆钗布裙夫短裤。我题此画三嗟吁，百年丑好皆虚无。排云便欲叫阊阖，为我献上《豳风图》。
终南进士行和李五峰题马麟画钟馗图
作者：萨都剌
朝代：元

老日无光霹雳死，玉殿咻咻叫阴鬼。赤脚行天踏龙尾，偷得红莲出秋水。终南进士发指冠，绿袍束带乌靴宽。赤口淋漓吞鬼肝，铜声剥剥秋风酸。大鬼跳梁小鬼哭，猪龙饥嚼黄金屋。至今怒气犹未消，髯戟参差努双目。
经历司暮春即事
作者：萨都剌
朝代：元

隔树幽禽送好音，沉沉幕府似云林。小盆几个山茶落，桃叶满帘春雨深。霞飞海燕拂帘过，风卷鱼鳞剪绿波。閒倚石阑数春事，满池红雨落花多。
经历司暮春即事
作者：萨都剌
朝代：元

霞飞海燕拂帘过，风卷鱼鳞剪绿波。閒倚石阑数春事，满池红雨落花多。
经历司暮春即事·其一
作者：萨都剌
朝代：元

隔树幽禽送好音，沉沉幕府似云林。小盆几个山茶落，桃叶满帘春雨深。
经姑苏与张天雨杨廉夫郑明德陈敬初同游虎丘山次东坡旧题韵
作者：萨都剌
朝代：元

孤峰峙平畴，松杉夹飞岭。古剑池独奇，两壁插天井。晃疑将军拜，灵泉奔老耿。深惟著蛟螭，净莫容虬黾。昔试盘陀锋，斩斲寻尺矿。兆瘗银凫多，气结金虎猛。至今王霸业，堪笑未全骋。何如吾同游，俯仰无少哽。小吴不满目，坐览三万顷。风高塔铃语，日昃萝衣冷。香积饷醍醐，法喜得隽永。嗟嗟蛾眉仙，尝来弄光景。踪迹留雪泥，宇宙寄泡影。九京倘可作，当为折简请。
绣鞋
作者：萨都剌
朝代：元

罗裙习习春风轻，莲花帖帖秋水擎。双尖不露行复顾，犹恐人窥针线情。缫云隐映笼新月，花影依稀衬香颊。彩凤将翔相顾飞，鸳鸯谩语愁丹裂。落红湿透胭脂腻，半幅凌波剪秋水。莫教踏破《浣溪沙》，湿重东风抬不起。
胡桃
作者：萨都剌
朝代：元

武陵仙子裙如血，不肯洞中事幽绝。东风吹佩嫁西羌，生子棱棱刚似铁。道逢贾客怀故山，遣儿随客东南还。铜铃破晓广沙漠，蜡弹缄愁度玉关。瑶池阿母沈吟久，何物外孙如此丑。撇归鹦鹉不回头，欲啄无由堪下口。谁知造化无秋春，人间枯槁中清淳。请君剖破浑沦看，会见空腔都是仁。
腊尽过练湖
作者：萨都剌
朝代：元

独倚牙樯数客程，残年风景足乡情。寒天半夜无人语，明月满船闻雁声。云外好山如有约，烟中野树不知名。明朝乌鹊桥头闹，应是人家出户迎。
至龙潭驿
作者：萨都剌
朝代：元

野草山花知姓字，人生踪迹似浮萍。帆冲细雨空江白，鸟没长淮远树青。今夜故人离水驿，明朝别酒尽沙瓶。匆匆又入丹阳去，暮鼓晨鸡已候听。
舟中题画卷
作者：萨都剌
朝代：元

两岸好山如画，丹崖翠壁楼台。爱杀南闽风景，小官何日归来。
芒鞋
作者：萨都剌
朝代：元

东家西家买芒屦，南州北州多岐路。严霜烈日太行坡，斜风猛雨瓜州渡。南人求利赴北都，北人徇利多南趋。朝朝迎送名利客，身身消薄非良图。人负屦，屦负人，草从土生复归土，人兮履兮不知所。
芙蓉曲
作者：萨都剌
朝代：元
体裁：古风

秋江渺渺芙蓉芳，秋江女儿将断肠。绛袍春浅护云暖，翠袖日暮迎风凉。鲤鱼吹浪江波白，霜落洞庭飞木叶。荡舟何处采莲人，爱惜芙蓉好颜色。
花山寺投壶
作者：萨都剌
朝代：元

落日花山寺，秋风铁瓮城。野人欢讼简，稚子说官清。系马岩花落，投壶山鸟惊。兴阑山下路，相送晚钟鸣。
范佥事幽居
作者：萨都剌
朝代：元

邑外桑麻长，山中笋蕨甜。儿孙荐时果，燕雀下晴檐。芳草生含路，杨花飞过帘。人头似白雪，对客口如钳。
茅山玄洲精舍有道士号紫轩又号木通生白日坐解遗书其徒许道民者至今坐墙尚存为题其卷
作者：萨都剌
朝代：元

白日飞升凌紫烟，灵书犹许道民传。玄洲精舍无多地，夜夜火珠光烛天。
葛仙翁墓
作者：萨都剌
朝代：元
体裁：七言律诗

炼丹仙子渺茫间，一夕乘风去不还。火冷炉头灰已尽，云封洞口岭长閒。千年瑞气生瑶草，半夜天风响佩环。真境空明自今古，烟尘依旧隔云寰。
蒲萄酒美鲥鱼味肥赋蒲萄歌
作者：萨都剌
朝代：元

扬州酒美天下无，小槽夜走蒲萄珠。金盘露滑碎白玉，银瓮水暖浮黄酥。柳花吹尽春江涨，雪花鲥鱼出丝网。李郎载酒过江来，开酒斫鱼醉春晚。世事反覆如摴蒱，会须一饮空百壶。淋漓宫袍亦奇士，夜起看对青灯孤。
蕊珠曲
作者：萨都剌
朝代：元

芙蓉城里白玉楼，冰帘倒挂珊瑚钩。玉人晏坐太清室，蛾眉不锁人间愁。彩桥东畔杨花转，飞入三天紫清殿。仙裳日暖藕丝香，燕语莺啼动幽怨。天风泠泠吹佩环，霞冠不整偏云鬟。萧郎风骨何可得，紫箫赤凤游云间。瑶台午夜霜华瑩，罗袜生寒冰一寸。锦屏甲帐蕊珠新，云房火鼎丹芽嫩。天台仙子淡淡妆，桃花洞口逢刘郎。巫山神女弄云雨，人去楚台空断肠。步虚声断阑干外，春去秋来颜色改。东风吹老碧桃花，深院无人夜如海。
蕊珠曲
作者：萨都剌
朝代：元
体裁：古风

芙蓉城里白玉楼，冰帘倒挂珊瑚钩。玉人晏坐太清室，蛾眉不锁人间愁。彩桥东畔杨花转，飞入三天紫清殿。仙裳日暖藕丝香，燕语莺啼动幽怨。天风泠泠吹佩环，霞冠不整偏云鬟。萧郎风骨何可得，紫箫赤凤游云间。瑶台午夜霜华莹，罗袜生寒冰一寸。锦屏甲帐蕊珠新，云房火鼎丹芽嫩。天台仙子淡淡妆，桃花洞口逢刘郎。巫山神女弄云雨，人去楚台空断肠。步虚声断阑干外，春去秋来颜色改。东风吹老碧桃花，深院无人夜如海。
虾助诗
作者：萨都剌
朝代：元

层涛濡沬缀虾行，水母含秋孕地灵。海气冻成红玉脆，天风寒结紫云腥。霞衣褪色脂流滑，琼缕烹香酒力醒。疑是楚江萍实老，误随潮汐落沧溟。
蛾眉云谢照磨李伯贞遗白石
作者：萨都剌
朝代：元

仙人李太白，俊逸天下闻。芙蓉宫锦袍，袖有蛾眉云。蛾眉山高剑门隔，化为太古一片雪。南州北越行相从，赤日炎风消不得。今年东海逢故人，海波滟滟葡萄春。酒酣拂袖堕秋水，但觉满座光嶙峋。夜深酒醒伴狂客，玉井莲开华峰白。海天落月挂奎娄，坐卧犹疑见颜色。秃兔漫吐蛾眉云，何以报答双南金。古人契义重金石，此物岁寒冰雪心。
补阙歌
作者：萨都剌
朝代：元

钱塘三日风雨急，古铜夜光飞霹雳。是知神物出人间，犹带吴宫土花碧。玉桥素练悬银河，支机女儿飞凤梭。虾须风软乱纤影，春水日晴生潮波。破窗冷砚留不得，零落江南酒家客。狂歌索酒仰面歇，误击红筹唾壶裂。何人进入蓬莱宫，银屏碧幕珠帘重。此生补阙亦何用，玉龙泻水流芙蓉。
补题淮西送王仲和从事诗卷
作者：萨都剌
朝代：元

百年驰马苦匆匆，水落乌江楚庙空。眼底山川犹历历，淮南旧梦雨声中。
衰柳
作者：萨都剌
朝代：元

清凉亭上几株柳，霜夜凉风下夕阳。依旧明年二三月，小金山上看鹅黄。
西宫即事·其二
作者：萨都剌
朝代：元

退朝西殿承平日，一片春云奏凤笙。白面内官供玉食，却将黄帕覆银铛。
西宫春日与吴锦衣赋
作者：萨都剌
朝代：元

九重春色金银阙，冠带将军尽羽林。上苑春莺随柳啭，西宫午漏隔花深。天开阊阖收金锁，帘卷奎光听玉音。白发儒臣卖词赋，《长门》应费万黄金。
西楼别寄闽宪诸公
作者：萨都剌
朝代：元

八月八日溪上别，溪上彩旗红猎猎。离情已逐渡江云，边草连天剪秋色。玉骢金虎诸大夫，欲别不别留斯须。沙明浅渚白鸟下，酒尽落日青山孤。丈夫有泪不须洒，去客挂帆君上马。悠悠回首各东西，惟见西溪捕鱼者。闽关一片月，太行一片云。雁书远寄隔山岳，云飞月明多忆君。
西湖绝句六首
作者：萨都剌
朝代：元

涌金门外上湖船，狂客风流忆往年。十八女儿摇艇子，隔船笑掷买花钱。少年豪饮醉忘归，不觉湖船旋旋移。水面夜凉银烛小，越娘低唱月生眉。紫骝骄蹋落花泥，二月江城雨过时。拂晓市河春水满，小船多半载吴姬。惜春曾向吴船宿，酒渴吴姬夜破橙。蓦听郎君呼小字，转头含笑背银灯。待得郎君半醉时，笑将纨扇索题诗。小红帘卷春波绿，度水杨花落砚池。垂柳阴阴苏小家，满湖飞燕趁杨花。繁华一去风流减，今日横堤几树鸦。
西湖绝句六首·其一
作者：萨都剌
朝代：元

涌金门外上湖船，狂客风流忆往年。十八女儿摇艇子，隔船笑掷买花钱。
西湖绝句六首·其三
作者：萨都剌
朝代：元

紫骝骄蹋落花泥，二月江城雨过时。拂晓市河春水满，小船多半载吴姬。
西湖绝句六首·其二
作者：萨都剌
朝代：元

少年豪饮醉忘归，不觉湖船旋旋移。水面夜凉银烛小，越娘低唱月生眉。
西湖绝句六首·其五
作者：萨都剌
朝代：元

待得郎君半醉时，笑将纨扇索题诗。小红帘卷春波绿，度水杨花落砚池。
西湖绝句六首·其六
作者：萨都剌
朝代：元

垂柳阴阴苏小家，满湖飞燕趁杨花。繁华一去风流减，今日横堤几树鸦。
西湖绝句六首·其四
作者：萨都剌
朝代：元

惜春曾向吴船宿，酒渴吴姬夜破橙。蓦听郎君呼小字，转头含笑背银灯。
观驾春游
作者：萨都剌
朝代：元

箫韶风细入清虚，日暖旌旗卷复舒。双凤晓开金羽箭，六龙春驾紫云车。将军斜插黄金虎，丞相低垂锦带鱼。遥想金盘珠露滑，江南渴杀病相如。日奏云间紫凤韶，春随天上柘黄袍。仗前虎将千金斧，马上鹰儿五色绦。猎士开弓黄犬壮，宫官击鼓紫驼高。侍游亦有中书令，七宝雕笼看绿毛。
观驾春游·其一
作者：萨都剌
朝代：元

箫韶风细入清虚，日暖旌旗卷复舒。双凤晓开金羽箭，六龙春驾紫云车。将军斜插黄金虎，丞相低垂锦带鱼。遥想金盘珠露滑，江南渴杀病相如。
观驾春游·其二
作者：萨都剌
朝代：元

日奏云间紫凤韶，春随天上柘黄袍。仗前虎将千金斧，马上鹰儿五色绦。猎士开弓黄犬壮，宫官击鼓紫驼高。侍游亦有中书令，七宝雕笼看绿毛。
访石城白岩上人
作者：萨都剌
朝代：元

石头城上瞑，红叶雨纷纷。半日不见路，四山都是云。鱼龙随水上，钟磬隔林闻。遥想南峰叟，天寒补衲裙。
谢人惠木犀
作者：萨都剌
朝代：元

霜高落叶如雨急，有客敲门送木犀。夜月不留藏兔影，秋风失却挂蟾枝。云中仙子金华坠，天上吴生玉斧移。寄语凤台老居士，旋磨香露写新诗。
谢人惠茶
作者：萨都剌
朝代：元

送茶将军扣门急，惊觉秋深梦一窗。半夜竹炉翻蟹眼，只疑风雨下湘江。
谢龙江虚白上人雨中见过
作者：萨都剌
朝代：元

山僧入城市，归路晚沈沈。雨湿缁衣重，灯明黑树深。泥途信行脚，粥鼓急归心。应到松窗下，新诗剪烛吟。
贺丘郡博持敬新修镇江儒学
作者：萨都剌
朝代：元

孔门新壮观，化雨过南徐。紫殿风鸣铎，青灯夜读书。杏坛翔彩凤，芹沼跃银鱼。馆下诸生意，如游小石渠。
贺内台治书奉敕树碑先茔
作者：萨都剌
朝代：元

獬豸峨冠侍紫皇，绣衣玉斧破炎荒。江东丘垄云山好，天上文章雨露香。句曲洞中天紫翠，凤凰台上月清光。忠臣孝子千年意，永刻丰碑不可忘。
贺山长邱臣敬复淮西田
作者：萨都剌
朝代：元

鄞城公子人中英，天恩教领来国城。秋霜满区老剑鸣，开口磊落肝胆明。前年岁丰夏无麦，去年雨足秋无粟。先生激烈气不平，馆下谁令有饥色。扬眉掉臂傍无人，义动天子耳目臣。谁人归我三千里，坐令孔席回阳春。只今寒士望梁栋，文梓高梧天所用。诸生食饱待先生，日午杏坛看舞凤。
贺阴君锡封赠
作者：萨都剌
朝代：元

奕世阴家子，居官迈等伦。妙年全至孝，馀禄养慈亲。致敬归荣早，推恩敕署新。綵衣映萱草，日日北堂春。
赐恩荣宴
作者：萨都剌
朝代：元

内侍传宣下玉京，四方多士被恩荣。宫花压帽金牌重，舞妓当筵翠袖轻。银瓮春分官寺酒，玉杯香赐御厨羹。小臣涓滴皆君赐，惟有丹心答圣明。
赓眠字韵
作者：萨都剌
朝代：元

去年走马寻阳关，五里十里逢烽烟。孤臣泣血紫塞外，壮士倚剑青云边。今年卧病在江海，呼儿夜读归来篇。结茅松壁知何日，饱听一枕松风眠。
赓覆字韵
作者：萨都剌
朝代：元

朔风吹帐灭前烛，将军夜拥貂裘宿。玉关飞雪入紫宫，白发孤臣守金屋。近思往事良可悲，世事樗蒲多反覆。古来宫殿说咸阳，落日猿啼挂枯木。
赠仁王讲师达上人
作者：萨都剌
朝代：元

香山居士美如玉，亭亭秋水开芙蓉。承恩长揖紫宸殿，飞锡遥挂乌石峰。散花天女绕经阁，出海神龙闻讲钟。攒眉入社笑陶令，载酒三生石上逢。
赠刘云江宗师
作者：萨都剌
朝代：元
体裁：七言律诗

羽人推转阿香车，童子穿松拾翠华。天上赐衣沾雨露，山中诗锦织云霞。瑶台紫气秋横剑，石室丹光夜走砂。拟借茅君三白鹤，乘风骑到玉皇家。
赠别鹫峰上人
作者：萨都剌
朝代：元

建溪秋高山水清，溪边偶识衡阳僧。临水洗钵挂溪阁，夜访校书天禄灯。圣经佛偈通宵读，苜蓿堆盘胜食肉。回雁峰南难寄书，武夷洞前堪煮粥。西风猎猎吹水寒，相送郎官南出关。校书公子玉京去，衡阳上人何日还。手中玉杖春雨绿，毋乃湘君庙前竹。胡不截作双凤箫，吹作来仪舜庭曲。古曲雅以淡，天高难上闻。不如且挂杖头月，归卧祝融峰畔云。
赠学古澹上人
作者：萨都剌
朝代：元

瘦影相随九节筇，同袍无处觅行踪。远看天目山中寺，来听石头城里钟。洗钵泉通陈井水，开窗云度蒋陵松。忽闻一夜猿啼月，却忆飞来最上峰。
赠张道士
作者：萨都剌
朝代：元

道人新戴竹皮冠，头上星摇北斗寒。一夜凉风吹发乱，半窗鹤梦绕琅玕。
赠弹筝者
作者：萨都剌
朝代：元
体裁：七言绝句

银甲弹冰五十弦，海门风急雁行偏。故人情怨知多少，扬子江头月满船。
赠来复上人四首
作者：萨都剌
朝代：元

北口雪深毡帐暖，紫驼声切夜思盐。上人起饮黄封酒，可胜醍醐乳酪酣。燕山风起急如箭，驰马萧萧苜蓿枮。今日吾师应不念，毳袍冲雪过中都。手持一钵走京华，乞食王侯宰相家。今日归来如作梦，自锄明月种梅花。五云楼阁碧玲珑，口吐莲花入紫宫。十二珠帘捲秋月，霏霏凉露下梧桐。
赠来复上人四首·其一
作者：萨都剌
朝代：元

北口雪深毡帐暖，紫驼声切夜思盐。上人起饮黄封酒，可胜醍醐乳酪酣。
赠来复上人四首·其二
作者：萨都剌
朝代：元

燕山风起急如箭，驰马萧萧苜蓿枮。今日吾师应不念，毳袍冲雪过中都。
赠来复上人四首·其四
作者：萨都剌
朝代：元

五云楼阁碧玲珑，口吐莲花入紫宫。十二珠帘捲秋月，霏霏凉露下梧桐。
赠歌者号梅芳二首
作者：萨都剌
朝代：元

露骨江南冰雪肌，断肠塞上锦绷儿。春酸一点留无住，却是成阴结子时。玉骨冰清过岁寒，可怜蜂蝶已成团。如何不解相如渴，散尽江南一点酸。
赠歌者号梅芳二首·其一
作者：萨都剌
朝代：元

露骨江南冰雪肌，断肠塞上锦绷儿。春酸一点留无住，却是成阴结子时。
赠歌者号梅芳二首·其二
作者：萨都剌
朝代：元

玉骨冰清过岁寒，可怜蜂蝶已成团。如何不解相如渴，散尽江南一点酸。
赠白云
作者：萨都剌
朝代：元

白云抑何閒，竟日不下山。时从脩竹里，相伴一僧还。悠悠覆松顶，渺渺归岫间。奔走尘俗客，视君多厚颜。
赠答来复上人
作者：萨都剌
朝代：元

手持一钵走京华，乞食王侯宰相家。今日归来如作梦，自锄明月种梅花。
赠茅山道士胡琴月
作者：萨都剌
朝代：元

茅山道士来相访，手抱七弦琴一张。准拟月明弹一曲，桐花落尽晓风凉。
赠莫州同年县尹米思泰
作者：萨都剌
朝代：元

倦客重来忆去年，荒城斜日淡炊烟。民居星散无官讼，里巷秋深尽水田。禾稼半生城郭里，槐花乱落县门前。路傍父老头如雪，共道文章令尹贤。
赠诉笑隐长老
作者：萨都剌
朝代：元

佛宫天上有，人世见应稀。客遇钟鸣饭，僧披御赐衣。青春忘蝶梦，白日说龙飞。遥忆宸游处，金莲照夜归。
赠谢舜咨羽士
作者：萨都剌
朝代：元

扬子江头春水动，三茅洞里碧桃开。道人不问天南北，夜半月明骑鹤来。
赠道士陈华隐
作者：萨都剌
朝代：元

早年濯足东海水，去卧华峰顶上云。收得九秋仙掌露，归来酌献武夷君。
赠钦师
作者：萨都剌
朝代：元

随缘驻瓶锡，顶雪已差差。莫道禅非学，心空不废诗。
赠陈众仲
作者：萨都剌
朝代：元

江南少识陈众仲，阙下才名北斗齐。直阁每从花底过，挥毫曾向御前题。观鱼小海凤新浴，立马上林莺乱啼。今日西湖湖上路，独骑款段踏春泥。
走笔赠燕孟初
作者：萨都剌
朝代：元

别君金陵城，遇君钱塘驿。落魄江湖懒折腰，笑傲公侯但长揖。柳花吹香扑酒缸，酒波滟滟如春江。西湖天镜碧堕地，吴山蛾眉春入窗。平生豪气如虹吐，馀子纷纷何足数。驿亭把酒歌别离，醉听江潮鸣万鼓。
越台怀古
作者：萨都剌
朝代：元
体裁：七言律诗

越王故国四围山，云气犹屯虎豹关。铜兽暗随秋露泣，海鸦多背夕阳还。一时人物风尘外，千古英雄草莽间。日暮鹧鸪啼更急，荒台丛竹雨斑斑。
越溪曲
作者：萨都剌
朝代：元

越溪春水清见底，石罅银鱼摇短尾。船头紫翠动清波，俯看云山溪水里。谁家越女木兰桡，髻云堕耳溪风高。采莲日暮露华重，手滴溪水成蒲萄。盈盈隔水共谁语，家在越溪溪上住。蛾眉新月破黄昏，双橹如飞剪波去。
过临平
作者：萨都剌
朝代：元

昔人五月临平路，汀洲藕花满无数。此来三月过临平，雪白杨花捲波去。杨花捲尽藕花开，今人古人俱到来。欲向山阴寻贺老，酒船到处且徘徊。
过五溪
作者：萨都剌
朝代：元

万壑泉声下五溪，小凉天气下溪时。相逢桥上无非客，行尽江南都是诗。苦雨最嫌鸠唤急，爱山不厌马行迟。几时宿向华峰顶，露月萧萧生桂枝。
过光孝寺
作者：萨都剌
朝代：元

秋日留题翠壁层，出山聊近在山僧。肩舆又上沙头渡，隔水人家两岸灯。
过嘉兴
作者：萨都剌
朝代：元

三山云海几千里，十幅蒲帆挂烟水。吴中过客莫思家，江南画船如屋里。芦芽短短穿碧沙，船头鲤鱼吹浪花。吴姬荡桨入城去，细雨小寒生绿纱。我歌《水调》无人续，江上月凉吹紫竹。春风一曲《鹧鸪》吟，花落莺啼满城绿。
过嘉兴
作者：萨都剌
朝代：元

三山云海几千里，十幅蒲帆挂烟水。吴中过客莫思家，江南画船如屋里。芦芽短短穿碧沙，船头鲤鱼吹浪花。吴姬荡桨入城去，细雨小寒生绿纱。我歌《水调》无人续，江上月凉吹紫竹。春风一曲《鹧鸪吟》，花落莺啼满城绿。
过姑熟怀陈行之教授
作者：萨都剌
朝代：元

经过姑熟多佳趣，卜筑黄花老亦佳。白发故人田负郭，青骢游子客为家。郡斋檐雨閒棋子，官路山风过楝花。自笑欲归归未得，裁诗相忆墨翻鸦。
过孙虎臣园
作者：萨都剌
朝代：元

洛阳花木昔如霞，冷雨酸风尽委沙。金谷东风只芳草，绿窗晴日自杨花。莺儿老去空台树，燕子归来无主家。回首繁华歌舞地，景阳宫沼夜闻蛙。
过居庸关
作者：萨都剌
朝代：元

居庸关，山苍苍，关南暑多关北凉。天门晓开虎豹卧，石鼓昼击云雷张。关门铸铁半空倚，古来几多壮士死。草根白骨弃不收，冷雨阴风哭山鬼。道傍老翁八十馀，短衣白发扶犁锄。路人立马问前事，犹能历历言丘墟。夜来芟豆得戈铁，雨蚀风吹半棱折。色消唯带土花腥，犹是将军战时血。前年又复铁作门，貔貅万灶如云屯。生者有功挂六印，死者谁复招孤魂？居庸关，何峥嵘。上天胡不呼六丁，驱之海外消甲兵。男耕女织天下平，千古万古无战争。
过岭至崇安方命棹之建溪
作者：萨都剌
朝代：元

人生天地间，驰马历大块。行乐须及时，流光逝难再。役役功名羁，历历山水迈。伟哉东南区，奇险闽粤最。车书四海同，风气一岭界。肩舆度层霄，手棹下急濑。四山抱回流，环合如束带。玉井莲叶飘，仰高天作盖。倏驰丹峰前，却在紫岭背。微云间烟霞，疏雨洒松桧。深林樵牧归，落日山鬼会。雪瀑挂冰帘，林风响天籁。石梯驾仙岩，往往遗骨在。瑶草石上生，丹药市中卖。巍巍考亭祠，过客祠下拜。溪水自成文，上接洙泗派。唤渡云门僧，貌古清可爱。手把青松枝，趺坐溪石罅。悬崖虹栈危，插竹渔网晒。山高人蚁旋，下视舟一芥。轻舫类飞鳅，宛转乱石隘。峥嵘龙角尖，磊砢鼋首癞。槎牙激颓波，出没如水怪。万古槌地雷，三峡泻泙湃。峰峦争送迎，奔走万马快。箭过耳生风，开口不暇咳。峭壁起冲流，恍若巨鳌戴。山有旧题名，岁久字刻坏。岂无姓名存，彷佛年月载。览此前人踪，徒为后人慨。天气易寒暄，光阴倏明晦。浩荡三日程，应接千万态。会登天柱峰，一览宇宙大。少吐胸中豪，神游八方外。题诗赠山灵，清气留胜概。
过延平津
作者：萨都剌
朝代：元

神物在天地，变化须有时。踊跃一入水，风云波浪随。志士昔未遇，常人安得知。一朝忽奋迅，儿女惊且疑。万山二水合，汇之为深渊。剑化亦已矣，过者尤凛然。神物岂常处，入地忽上天。所以磊落士，岂为愚者怜。当时二龙剑，乃是山川精。埋没于狱础，异气腾丰城。神光射霄汉，牛斗为不明。一入壮士手，长鸣除不平。
过延平津·其一
作者：萨都剌
朝代：元

神物在天地，变化须有时。踊跃一入水，风云波浪随。志士昔未遇，常人安得知。一朝忽奋迅，儿女惊且疑。
过延平津·其三
作者：萨都剌
朝代：元

当时二龙剑，乃是山川精。埋没于狱础，异气腾丰城。神光射霄汉，牛斗为不明。一入壮士手，长鸣除不平。
过延平津·其二
作者：萨都剌
朝代：元

万山二水合，汇之为深渊。剑化亦已矣，过者尤凛然。神物岂常处，入地忽上天。所以磊落士，岂为愚者怜。
过扬州
作者：萨都剌
朝代：元

买舟南浦秋闻雁，呼酒西窗夜剪灯。何处玉箫天似水，琼花一夜白如冰。
过李陵墓
作者：萨都剌
朝代：元

降入天骄愧将才，山头空筑望乡台。苏郎有节毛皆落，汉主无恩使不来。青草战场雕影没，黄沙鼓角雁声哀。那堪携手河梁别，泪洒西风骨已灰。
过桐君山
作者：萨都剌
朝代：元

桐山峨峨桐水清，仙人不住芙蓉城。山头笑指梧桐青，至今山水俱得名。丹光夜照江水赤，赤浪神鱼夜飞出。碧桃花下觅神仙，白日山中遇樵牧。江深谷响山有灵，东山人唤西山应。渔人误入水帘洞，石崖倒挂丹崖藤。祠荒路断行人少，石上清风长瑶草。月明黄鹤飞渡江，仙人一去梧桐老。
过桐庐
作者：萨都剌
朝代：元

桐庐山水天下清，洪涛拍岸山围城。桐君已乘丹凤去，世间草木谁知情。落日摇红鱼尾赤，江上潮回沙嘴立。三三两两野人家，半住渔村半樵牧。尽抛章甫求仙灵，松间黄鹤唤不应。阻风三日看山色，平生惯识枯枝藤。碧桃海上开多少，几度春风长瑶草。白云满地不归来，石烂松枯天地老。
过江东驿次王侍御韵
作者：萨都剌
朝代：元

政事文章王侍御，朱帘捲雨送将归。江东春色分银篆，马上清风吹绣衣。泽国水香鱼藻动，砚池春暖墨花飞。至今吴楚经行处，夜夜奎光绕太微。
过江后书寄成居竹
作者：萨都剌
朝代：元

扬州酒力四十里，睡到瓜洲始渡江。忽被江风吹酒醒，海门飞雁不成行。
过池阳怀李翰林
作者：萨都剌
朝代：元

我思李太白，有如云中龙。垂光紫皇案，御笔生青红。群臣不敢视，射目目尽盲。脱靴手污袜，蹴踏将军雄。沈香走白兔，玉环失颜容。春风不成雨，殿阁悬妖虹。长啸拂紫髯，手撚青芙蓉。挂席天万里，遨游江之东。濯足五湖水，脱巾九华峰。放舟玉镜潭，弄月秋浦中。羁怀正浩荡，行乐未及终。白石烂齿齿，貂裘泪濛濛。神光走霹雳，水底鞭雷公。采石波浪急，青山云雾重。我有一杯酒，和泪洒天风。
过洪
作者：萨都剌
朝代：元

奔流激长川，百折怒未已。长年与水争，退尺进才咫。艰哉力舟子，观可悟至理。
过浦城
作者：萨都剌
朝代：元

人家鸡犬隔痴岚，城郭微茫见塔尖。一片轻云笼马首，熟梅时节雨纤纤。
过淮河有感
作者：萨都剌
朝代：元

淮水清，河水黄，出山偶尔同异乡。排空卷雪势莫当，随风逐浪庸何伤。东流入海殊不恶，万里同行有清浊。
过献州
作者：萨都剌
朝代：元

西风老树昏鸦集，落日荒城暗雨崩。寂寞断碑秋草里，路人遥指献王陵。
过石子冈
作者：萨都剌
朝代：元

霞光日落红穿树，山色雨馀青近人。便好拂衣入山去，解鞍辞却马头尘。
过紫薇庵访冯道士
作者：萨都剌
朝代：元

道士爱幽居，年来一事无。盆池新过雨，石上种菖蒲。山中华盖洞，石气冷萧萧。不见眠云客，惟逢避雨樵。研珠滴露清，自点太玄经。尽日无人到，小窗兰叶青。
过紫薇庵访冯道士·其一
作者：萨都剌
朝代：元

道士爱幽居，年来一事无。盆池新过雨，石上种菖蒲。
过紫薇庵访冯道士·其三
作者：萨都剌
朝代：元

研珠滴露清，自点太玄经。尽日无人到，小窗兰叶青。
过紫薇庵访冯道士·其二
作者：萨都剌
朝代：元

山中华盖洞，石气冷萧萧。不见眠云客，惟逢避雨樵。
过贾似道废宅
作者：萨都剌
朝代：元

贾生亦何者，此地起楼台。社稷无人物，湖山养祸胎。前朝亡国恨，遗迹后人哀。落日空江上，王宫亦草莱。
过赞善庵
作者：萨都剌
朝代：元

夕阳欲下行人少，落叶萧萧路不分。脩竹万竿秋影乱，山风吹作满窗云。
过采石驿
作者：萨都剌
朝代：元

客路青山外，乡心落照边。润烟浮野树，凉雨过淮天。水调谁家笛，江帆何处船。蛾眉台上月，今夜照孤眠。
过镇阳城南观音院
作者：萨都剌
朝代：元

柳色暗藏溪上寺，露华偏湿水边僧。门前天暝荷花满，出水游鱼夜戏灯。
过高唐
作者：萨都剌
朝代：元

残雪复残草，凄风吹未消。王孙去不返，魂魄有谁招？往事皆如梦，无人问早朝。荒陵斜照里，松柏晚萧萧。
过高邮射阳湖
作者：萨都剌
朝代：元

飘萧树梢风，淅沥湖上雨。不见打鱼人，菰浦雁相语。
过高邮射阳湖杂咏·其七
作者：萨都剌
朝代：元

霜落大湖浅，渔家悬破罾。此时生计别，小艇卖秋菱。
过高邮射阳湖杂咏·其三
作者：萨都剌
朝代：元

野鹤如人长，迎风理毛羽。独立秋雨凉，人来忽飞去。
过高邮射阳湖杂咏·其三
作者：萨都剌
朝代：元

野鹤如人长，迎风理毛羽。独立秋雨凉，人来忽飞去。雨湿鼓声重，风匀湖面平。官船南北去，帆影挂新晴。秋水落红衣，秋波日潇洒。不见采莲人，惟逢捕鱼者。霜落大湖浅，渔家悬破罾。此时生计别，小艇卖秋菱。捕鱼湖中水，卖鱼城市里。夫妇一叶舟，白头共生死。大罾一丈阔，小舟一叶轻。相传子与孙，终古无人争。
过高邮射阳湖杂咏·其九
作者：萨都剌
朝代：元

大罾一丈阔，小舟一叶轻。相传子与孙，终古无人争。
过高邮射阳湖杂咏·其八
作者：萨都剌
朝代：元

捕鱼湖中水，卖鱼城市里。夫妇一叶舟，白头共生死。
过高邮射阳湖杂咏·其六
作者：萨都剌
朝代：元

秋水落红衣，秋波日潇洒。不见采莲人，惟逢捕鱼者。
过高邮射阳湖杂咏·其四
作者：萨都剌
朝代：元

雨湿鼓声重，风匀湖面平。官船南北去，帆影挂新晴。
过高邮射阳湖杂咏九首
作者：萨都剌
朝代：元

飘萧树梢风，淅沥湖上雨。不见打鱼人，菰蒲雁相语。秋风吹白波，秋雨鸣败荷。平湖三十里，过客感秋多。白鹭爱秋水，独立仍自行。得鱼固偶尔，惊飞亦常情。
过高邮射阳湖杂咏九首·其一
作者：萨都剌
朝代：元

飘萧树梢风，淅沥湖上雨。不见打鱼人，菰蒲雁相语。
过高邮射阳湖杂咏九首·其二
作者：萨都剌
朝代：元

秋风吹白波，秋雨鸣败荷。平湖三十里，过客感秋多。
过高邮射阳湖杂咏九首·其五
作者：萨都剌
朝代：元

白鹭爱秋水，独立仍自行。得鱼固偶尔，惊飞亦常情。
过鲁港驿和贯酸斋题壁
作者：萨都剌
朝代：元

吴姬水调新腔改，马上郎君好风采。玉郎一去春草深，谩有狂名满江海。歌诗呼酒江上亭，墨花飞雨江不晴。江风吹破蛾眉月，我亦东南西北征。
过鹅湖寺
作者：萨都剌
朝代：元

十里苍松对寺门，四围翠滴露纷纷。湖心水满通银汉，山顶鹅飞化白云。玉井芙蓉天上露，剑池雪浪月中闻。石床茶灶如招隐，还许閒人一半分。
还京口
作者：萨都剌
朝代：元

黄鹤山头雪未消，行人归计在今朝。城高铁瓮江山壮，地接金陵草木凋。北府市楼开旧酒，南朝官柳识归桡。吏人莫见参军面，水宿风餐鬓发焦。
还台偶成
作者：萨都剌
朝代：元

高低柳絮飞渡水，红白桃花开满枝。自笑江南无用客，一春无事只题诗。踏马归来过早春，空阶已见草如茵。东风吹绿青溪柳，马上轻寒不著人。
还台偶成·其一
作者：萨都剌
朝代：元

高低柳絮飞渡水，红白桃花开满枝。自笑江南无用客，一春无事只题诗。
连夜雨晴
作者：萨都剌
朝代：元

石榴花红细雨白，江南四月天气凉。须臾云散忽晴色，满院花树生幽香。幽人抱病无可语，日出南窗看晴雨。小儿造化多戏人，世上俗子徒劳神。
述怀
作者：萨都剌
朝代：元

客程去住与身违，误掷渔竿下钓矶。好客不来门户俗，远亲相弃信音稀。青春背我堂堂去，黄叶无情片片飞。遥望家山搔短发，故园酒熟蟹螯肥。
送丁太初赴永嘉学正十八韵
作者：萨都剌
朝代：元

国学崇儒代，人材绝妙年。风云千里骏，日月九重天。翰苑司抡选，中书属次铨。光荣毛义檄，奋发祖生鞭。学广儒官制，书传子弟员。宦情依冷掾，官舍拥寒毡。筮仕无踰此，如君更颖然。永嘉今永郡，多艺夙多贤。咨访兼留意，英髦孰接肩。旧家疑寂寞，遗业想流传。会看声华盛，应知德业全。高情何特达，朦目共周旋。春著花间屐，秋乘柳下船。篇章微点染，山水自清妍。荐豆登霜柚，充厨载海鲜。洞箫吹月下，玉树立风前。已作鱼龙变，何嫌雨露偏。群公争荐进，拭目著腾骞。
送人之浙东
作者：萨都剌
朝代：元

我还京口去，君入浙东游。风雨孤舟夜，关河两鬓秋。
送人之渐东
作者：萨都剌
朝代：元
体裁：五言律诗

我还京口去，君入浙东游。风雨孤舟夜，关河两鬓秋。出江吴水尽，接岸楚山稠。明日相思处，惟登北固楼。
送人之金陵
作者：萨都剌
朝代：元

之子金陵去，黄梅细雨天。晚钟近萧寺，野水急吴泉。枕有思家梦，囊无买酒钱。凤台动诗兴，落笔授蛮笺。
送人兄弟相别
作者：萨都剌
朝代：元

送兄南浦上，情思两悠悠。昆弟难为别，江山总是愁。橹声摇夜月，帆影障寒流。后夜相思处，嗷嗷鸿雁秋。
送佥事王君实之淮东
作者：萨都剌
朝代：元

使君腊月扬州去，东阁梅开雪压枝。淮上有官皆避马，竹西无处不题诗。春风杨柳平沙路，夜月琼花后土祠。从此公馀多胜览，好传佳句远人知。
送僧归庐山
作者：萨都剌
朝代：元

扬子江头木叶风，上人归兴白云重。净瓶满贮蓬莱水，客舫遥听精舍钟。到家自笑门前鹤，洗钵不惊潭底龙。珍重匡庐山畔路，逢人应问旧栽松。
送僧还江西
作者：萨都剌
朝代：元

病僧岁晚归何处，落日空山白雁声。洗钵欲辞扬子水，买鱼多上豫章城。云深庐阜青松老，风细鄱湖白浪生。更展诸方图画看，高低远近互纵横。
送刘照磨之桂林
作者：萨都剌
朝代：元

一官未厌马蹄遥，要使南荒识凤毛。幕府红莲开白昼，辕门碧草映青袍。牙旗晓湿蛮烟重，羽箭宵鸣岭月高。努力平猺当第一，剖符悬印赐勋劳。
送南台从事刘子谦之辽东
作者：萨都剌
朝代：元
体裁：五言律诗

往复一万里，嗟君已两行。朔风吹野草，寒日下边城。策马犯霜雪，逢人问路程。归期在何日？应是近新正。
送南台察院史马允中台
作者：萨都剌
朝代：元

御史台郎书上考，彩衣归慰日相亲。风烟驿路江天晓，灯火船窗雪夜春。幕府十年心似水，京华三月马如尘。此时应有寻君处，日到松厅莫厌频。
送南安镇抚赵南山捧表西省
作者：萨都剌
朝代：元

平生尺剑众中师，臣子肝肠天地知。少壮金戈探虎穴，太平铠甲网蛛丝。青衫白发尊前酒，紫塞黄云马上诗。今日又随天表去，梅花香里立沙墀。
送友之金陵
作者：萨都剌
朝代：元

江城晓雨开新霁，行李萧萧去远坰。千古风流鬓毛白，六朝山色马头青。秦淮月出潮初上，萧寺钟鸣酒半醒。莫唱当时《后庭》曲，殿台芳草夜飞萤。
送友人之京
作者：萨都剌
朝代：元

霜高木落河始冰，台郎别我之燕京。朔风迎面飞鸟尽，腊雪打帽鞭马行。新年捧表拜阙下，春寒诏赐玻瓈觥。朝官如问小参军，为言卧病丹阳城。
送友人之广西
作者：萨都剌
朝代：元

昂昂野鹤在鸡群，客里相逢又见分。酒醒玉箫江左月，梦回白马广西云。洞庭秋水连天去，建业寒潮入夜闻。君过此时应忆我，我逢此际却思君。
送友人进柑入京
作者：萨都剌
朝代：元

绿发参军门不出，黄岩老叟肯相过。九重玉食常年进，千里金柑细马驮。绿水青山南郡远，毳袍貂帽北风多。同年若问侬消息，为说愁来无奈何。
送吴寅可之扬州
作者：萨都剌
朝代：元

青杨吹白花，银鱼跳碧藻。落日江船上，三月淮南道。渺渺春水涯，悠悠云树杪。安得快剪刀，江头剪芳草。
送唐卿御史
作者：萨都剌
朝代：元

去去红尘外，秋光满华嵩。故乡归衣锦，行路避乘骢。未觉长安远，真成冀北空。燕山一枝桂，回首正西风。
送外舅慎翁之燕京
作者：萨都剌
朝代：元

扬子江头柳色浓，小船春雨去匆匆。青袍铁瓮龙门婿，紫锦蒲帆鹤发翁。晋府旧臣还塞北，星门娇客卧床东。明年亦是燕山客，骑马天街踏软红。
送宣古木
作者：萨都剌
朝代：元

铁面小将军，旌旗照海门。兵机出孙武，胆气走桓温。社稷剑三尺，乾坤酒一樽。茫茫霄汉内，此意与谁论。
送崔知印之江东
作者：萨都剌
朝代：元

金陵市上多骢马，白下桥头喜识君。玉佩清摇乌府月，篆银红带赤城云。买舟又过江东去，离笛难禁柳外闻。独有无媒送行者，依然野鹤在鸡群。
送广信司狱
作者：萨都剌
朝代：元

江城六月凉雨馀，吴郎买舟之鹅湖。江南酌别酒满壶，酒尽落日青天孤。如君俊气江海少，奇语惊人天所宝。春莺乳燕绿窗深，酒醒梦回银烛小。江东子弟多少年，见君丰采如神仙。时明刑措日无事，檀板且下鹅湖船。鹅湖山下秋稻熟，鹅湖山前秋水绿。五风十雨乐太平，肯使人间有冤狱。
送张都事南台
作者：萨都剌
朝代：元

幕府三年冰雪里，清溪秋水照芙蕖。早霜两鬓厌为客，明月满船空载书。忆惜中台簪豸角，曾封直谏动鸾舆。而今江海多归思，白发慈亲暮倚闾。
送惟英之淮安
作者：萨都剌
朝代：元

江南木落天欲霜，故人别我之淮乡。野人一月病在床，不能送子河之傍。殷勤拂子衣上黄，呼子醉酒三百觞。岁寒归计不可忘，吴门白发遥相望。
送景南彦上人归江西
作者：萨都剌
朝代：元

登高伤远别，鸿雁几行飞。万木江头落，一僧船上归。故山秋嶂远，残日晚钟微。亦有同袍者，多应候竹扉。
送李恕可随王宗师入京
作者：萨都剌
朝代：元

借得茅山鹤，乘风飞上天。江声近九里，客路已三千。禁阙红云上，家乡碧海边。待闻金马诏，复见玉堂仙。
送武侍御朝章
作者：萨都剌
朝代：元

枫林湛湛草斑斑，御史青骢响玉环。日暮酒醒人已去，不堪回首见青山。
送湖洲鼓元明道士入茅山
作者：萨都剌
朝代：元

道人居住碧湘湾，清夜月明摇佩环。出门倒拄九节杖，辞家却入三茅山。开笼放鹤横江去，写檄收龙带雨还。便拟访君吹铁笛，青松白石往来间。
送王习灵新授宗师朝京
作者：萨都剌
朝代：元

玉佩珊瑚下界闻，天风吹动碧榴裙。刘郎跨鹤游三岛，王子吹箫到五云。花洞夜深传玉印，石坛月黑礼茅君。若逢天上吴夫子，应有丹砂肯我分。
送王伯循御史赴广东佥宪时仆将回燕京
作者：萨都剌
朝代：元

沙头酒尽惜别离，江波日色浮绣衣。清溪柳花白荡荡，白下柳树青依依。秋云双骢岭表去，明月一雁燕南飞。曲江水发愿相忆，莫遣鲤鱼音信稀。
送王幼达之北京
作者：萨都剌
朝代：元

五色云烟百尺台，王郎独步近蓬莱。江湖水落鱼龙上，天地秋高鸿雁来。北苑芙蓉风惨淡，西宫杨柳月徘徊。此行正及扶桑日，应献尧庭万寿杯。
送王御史
作者：萨都剌
朝代：元

骢马如龙玉作鞭，江头下马上官船。承恩不比寻常辈，入谏频瞻咫尺天。草满畬田多战骨，花飞驿路少人烟。宪台自是清高甚，时事关心易白颠。
送王御史时巡历河道解舟金陵
作者：萨都剌
朝代：元

淮南雨过好晴色，御史楼船动楚桡。杨柳清风秋解缆，琼花明月夜闻箫。卧听天上银河浪，梦到云边白玉桥。后夕相思裁短咏，莫将书札付洪乔。
送王真人北上代刘宗师
作者：萨都剌
朝代：元

玉佩丁东下界闻，天风吹动碧霞裙。刘郎跨鹤游三岛，王子吹笙到五云。洞府夜光传玉印，石坛月黑礼茅君。若逢天上吴夫子，应问丹砂炼几分。
送王郎还钱塘
作者：萨都剌
朝代：元

王郎会我丹阳郭，归兴钱塘不可留。北固雪晴山出画，西湖春动水明楼。草生湘浦行人远，日落吴山故国愁。安得与君二三月，买花沽酒醉红舟。
送石民瞻过吴江访友
作者：萨都剌
朝代：元

老友吴江去，吴江水尚高。一樽散鲈脍，四月过樱桃。矍铄绿玉杖，风流白纻袍。西窗故人夜，应是动挥毫。
送管元帅南征
作者：萨都剌
朝代：元

楚帆风一叶，此去几时还。日暮汉江碧，雨晴湘竹斑。边声连草木，野色动荆蛮。决策平徭后，归心北固山。万事归来好，淮阴二亩园。教儿书满架，过客酒盈樽。野水到门外，渔船系树根。除书下霄汉，坐席恐难温。幽居有真趣，何必在山村。楚竹深藏屋，淮河直到门。钓丝鱼浪细，书帙燕泥昏。吟笑坐终日，佳期谁与言。残雪复残草，凄风吹未消。王孙去不返，魂魄有谁招？往事皆如梦，无人问早朝。荒陵斜照里，松柏晚萧萧。人道省郎好，簿书清昼閒。惟公不自喜，忽尔要思还。酒债西湖路，归心北固山。閒愁且抛却，莫遣鬓毛斑。
送管元帅南征 其二 过淮安畅曾伯都事幽居
作者：萨都剌
朝代：元

万事归来好，淮阴二亩园。教儿书满架，过客酒盈樽。野水到门外，渔船系树根。除书下霄汉，坐席恐难温。
送管元帅南征 其五 寄省郎郭天锡
作者：萨都剌
朝代：元

人道省郎好，簿书清昼閒。惟公不自喜，忽尔要思还。酒债西湖路，归心北固山。閒愁且抛却，莫遣鬓毛斑。
送管元帅南征·其一
作者：萨都剌
朝代：元

楚帆风一叶，此去几时还。日暮汉江碧，雨晴湘竹斑。边声连草木，野色动荆蛮。决策平徭后，归心北固山。
送管元帅南征·其三
作者：萨都剌
朝代：元

幽居有真趣，何必在山村。楚竹深藏屋，淮河直到门。钓丝鱼浪细，书帙燕泥昏。吟笑坐终日，佳期谁与言。
送管十班监宪除广西宣慰使
作者：萨都剌
朝代：元

持节曾临江汉上，分符又入瘴云间。花骢一日行千里，金虎三珠照百蛮。露帐旌旗天接水，星营鼓角月连山。九重应有平猺诏，日听将军奏凯还。
送约上人归宜兴湖洑寺
作者：萨都剌
朝代：元

云水上人归兴忙，棕鞋蒲扇葛衣凉。过湖就得乡船便，入寺行穿茶树香。晓趁钟声持木钵，夜随灯影认禅床。定回却忆潜龙地，曾住西廊第几房。
送莫秀才归番阳
作者：萨都剌
朝代：元

番阳秋水落，白下买船还。远梦惊新雁，归帆识旧湾。打碑过荐福，携酒看芝山。却忆曾游处，清溪万柳间。
送观志能分得君字志能与仆同榜又同南台从事考满北还
作者：萨都剌
朝代：元

登台曾并辔，射策又同文。八月中秋别，三年此日分。风霜下木叶，鸿雁渡江云。无日不思我，有诗还寄君。
送訢上人笑隐住龙翔寺
作者：萨都剌
朝代：元
体裁：七言律诗

江南隐者人不识，一日声名动九重。地湿厌看天竺雨，月明来听景阳钟。衲衣香暖留春麝，石钵云寒卧夜龙。何日相从陪杖屦，秋风江上采芙蓉。
送道士良豸冠还楚丘
作者：萨都剌
朝代：元

淮水春帆动，山城积雨馀。南台去千里，北阙有三书。白下曾行马，黄河可脍鱼。庙堂公论在，君去莫踌躇。
送金德启之句容
作者：萨都剌
朝代：元

元宵能几日，君去独何心。县市春灯乱，山村夜雪深。乡情犹越分，诗句尽唐音。后会逢寒食，晴光满树林。
送镜中圆上人游钱塘
作者：萨都剌
朝代：元

西湖西畔三天竺，古木苍藤望欲迷。遥忆道人禅榻夜，月高霜落听猿啼。
送闻师之五台
作者：萨都剌
朝代：元

闻子初识面，天涯任去留。西风洞庭树，落日楚淮舟。岁月棕鞋底，江湖竹杖头。丹阳才洗钵，又入五台游。
送陈衡之之金陵
作者：萨都剌
朝代：元

买舟上溯金陵道，寒江水落波浪小。片帆遥挂蒋山青，空城渐觉秦淮晓。白门美酒满城春，吴姬唤客客不行。楼中子弟皆年少，玉奴送酒吹鸾笙。陈郎不听黄金缕，朝之东吴暮西楚。半生落魄一布袍，感慨长歌吊千古。六朝遗迹生暮烟，故宫衰草埋花砖。凤凰台上醉李白，何人知子囊无钱。
送韩司业
作者：萨都剌
朝代：元

杨花落尽梅子青，丹阳酒满双玉瓶。使君买舟渡江去，落日淡淡波溟溟。先生抱才登馆阁，东壁文采光龙廷。自怜落日江湖上，为言纵迹如云萍。
送马伯庸子之京
作者：萨都剌
朝代：元

欲晴不晴天气悭，欲别不别人语难。丈夫意气自磊落，握手一笑心与肝。南宫子弟吐金缕，何必尊前花解语。树摇晚翠下风凉，烛落春红剪秋雨。高歌痛饮如有神，醉吐不惜车中茵。明朝送子上船去，回首江南江北人。
送鹤林长老
作者：萨都剌
朝代：元

胡桃一裹茶三角，胡桃壳坚乳肉肥，香茶雀舌细叶奇。枯肠无物不可用，寄与说法谈禅师。竹龙吐雪涧水活，茅屋烟吹树云薄。竹院深沈有客过，碎桃点茶亦不恶。
途次吴江别高照庵
作者：萨都剌
朝代：元

适意无南北，相逢江海边。乡关千里外，风雨一灯前。呼酒吾同醉，论文子独贤。分襟在今日，握手又何年。
逢托克托景颜
作者：萨都剌
朝代：元

市酒泻糟清似水，湖鱼出网白如银。买鱼沽酒丹阳郭，落日江南逢故人。
道中漫兴
作者：萨都剌
朝代：元

云气千峰暝，溪流水拍桥。竹溪泥滑滑，榕树雨潇潇。曲栈钩崖角，垂虹挂岭腰。山家酒初熟，或事借椰瓢。绿树莺啼尽，山红映碧萝。一年春事了，四月雨声多。闽海夏无暑，山田晚种禾。远人千里别，归思欲如何。
道中漫兴·其一
作者：萨都剌
朝代：元

云气千峰暝，溪流水拍桥。竹溪泥滑滑，榕树雨潇潇。曲栈钩崖角，垂虹挂岭腰。山家酒初熟，或事借椰瓢。
道中漫兴·其二
作者：萨都剌
朝代：元

绿树莺啼尽，山红映碧萝。一年春事了，四月雨声多。闽海夏无暑，山田晚种禾。远人千里别，归思欲如何。
道中风雨
作者：萨都剌
朝代：元

野水池塘满，泥涂愁问程。小车冲雨去，曲路绕山行。恁地沾衣冷，谁家压酒声。飘零江海客，汲汲事南征。
道傍萱花
作者：萨都剌
朝代：元

萱草花开山路头，内家景致落林丘。风尘不改好颜色，应与行人消百愁。
道过赞善庵
作者：萨都剌
朝代：元
体裁：七言绝句

夕阳欲下少行人，绿遍苔茵路不分。修竹万竿松影乱，山风吹作满窗云。
邵伯舟中
作者：萨都剌
朝代：元

惊鱼时出浪花雪，短鬓凉吹水面风。远客行船秋色里，谁家吹笛月明中。
都下同翰林诸公送御史尚游题紫骝马
作者：萨都剌
朝代：元

御史紫骝马，今朝行且嘶。远烟芳草露，细雨落花泥。蹋月饮淮水，随云过汴堤。遥思乡旆日，晓立听朝鸡。
都门元日
作者：萨都剌
朝代：元

元日都门瑞气新，层层冠盖羽林军。云边鹄立千官晓，天上龙飞万国春。宫殿日高腾紫霭，箫韶风细入青云。太平天子恩如海，亦遣椒觞到小臣。
酌桂芳庭
作者：萨都剌
朝代：元

桂枝秋露洗银瓶，醉里题诗记答曾。接竹池通丹井水，隔松人诵蕊珠经。茶香石鼎烧红叶，酒渴冰盘破紫菱。一带钟山青未了，碧窗云气护龙亭。
酬张伯雨寄茅山志
作者：萨都剌
朝代：元

恨余未识茅君面，喜得茅山道士书。灯外雨声那厌听，风前石发岂堪梳。碧窗云气寒生楮，清室丹珠夜绕厨。梦到层台夜披卷，桂林风动月疏疏。
酹江月
作者：萨都剌
朝代：元

金陵王气，绕道人丹室，紫霞红雾。一夜神光雷电转，江左云龙飞去。翠辇金舆，绮窗朱户，总是神游处。至今花草，承恩犹带风雨。落魄野服黄冠，榻前赐号，染蔷薇香露。归卧蒲龛春睡暖，耳畔犹闻天语。万寿无疆，九重闲暇，应忆江东路。遥瞻凤阙，寸心江水东注。
酹江月·任御史有约不至
作者：萨都剌
朝代：元

秦淮晓发，挂云帆十丈，天风如箭。一碧湖光三十里，落日水平天远。系马维舟，买鱼沽酒，杨柳人家店。轻寒袭袂，淮南春色犹浅。几度暮鼓晨钟，南来北去，游子心□倦。芳草萋萋天际绿，怅望故人应转。翠袖偎香，锦筝弹月，何处相留恋。有人独自，灯花深夜频剪。
酹江月·姑苏台怀古
作者：萨都剌
朝代：元

倚空台榭，爱朱阑飞瞰，百花洲渚。云岭回廊香径悄，争似旧时庭户。槛外游丝，水边垂柳，犹学宫腰舞。繁华如梦，登临无限情古。果见荒台落日，麋鹿来游，漫尔繁榛莽。忠臣抉目东门上，可退越来兵伍。空铸千将，终为池沼，掩面归何所。遗风千载，尚听侬歌白苎。
酹江月·游句曲茅山
作者：萨都剌
朝代：元
体裁：词

一壶幽绿，爱松阴满地，蕊珠宫府。老鹤一声霜衬履，隔断人间尘土。月户云窗，石田瑶草，丹井飞龙虎。荼蘼花落，东风吹散红雨。春透紫髓琼浆，玻瓈杯酒，滑泻蔷薇露。前度刘郎重到也，开尽碧桃无数。花外琵琶，柳边莺燕，玉佩摇金缕。三山何在，乘鸾便欲飞去。
酹江月·登凤凰台怀古用前韵
作者：萨都剌
朝代：元
体裁：词

六朝形胜，想倚云楼阁，翠帘如雾。声断玉箫明月底，台上凤凰飞去。天外三山，洲边一鹭，李白题诗处。锦袍安在，淋漓醉墨飞雨。遥忆王谢功名，人间富贵，散草头朝露。淡淡长空孤鸟没，落日招提铃语。古往今来，人生无定，南北行人路。浩歌一曲，莫辞别酒频注。
酹江月·过淮阴
作者：萨都剌
朝代：元
体裁：词

短衣瘦马，望楚天空阔，碧云林杪。野水孤城斜日里，犹忆那回曾到。古木鸦啼，纸灰风起，飞入淮阴庙。椎牛酾酒，英雄千古谁吊。何处漂母荒坟，清明落日，肠断王孙草。鸟尽弓藏成底事，百事不如归好。半夜钟声，五更鸡唱，南北行人老。道旁杨柳，青青春又来了。
酹江月任御史有约不至
作者：萨都剌
朝代：元

秦淮晓发，挂云帆十丈，天风如箭。一碧湖光三十里，落日水平天远。系马维舟，买鱼沽酒，杨柳人家店。轻寒袭袂，淮南春色犹浅。几度暮鼓晨钟，南来北去，游子心□倦。芳草萋萋天际绿，怅望故人应转。翠袖偎香，锦筝弹月，何处相留恋。有人独自，灯花深夜频翦。
酹江月姑苏台怀古
作者：萨都剌
朝代：元

倚空台榭，爱朱阑飞瞰，百花洲渚。云岭回廊香径悄，争似旧时庭户。槛外游丝，水边垂柳，犹学宫腰舞。繁华如梦，登临无限情古。果见荒台落日，麋鹿来游，漫尔繁榛莽。忠臣抉目东门上，可退越来兵伍。空铸千将，终为池沼，掩面归何所。遗风千载，尚听侬歌白＊。
酹江月游句曲茅山
作者：萨都剌
朝代：元

一壶幽绿，爱松阴满地，蕊珠宫府。老鹤一声霜衬履，隔断人间尘土。月户云窗，石田瑶草，丹井飞龙虎。荼蘼花落，东风吹散红雨。春透紫髓琼浆，玻璃杯酒，滑泻蔷薇露。前度刘郎重到也，开尽碧桃无数。花外琵琶，柳边莺燕，玉佩摇金缕。三山何在，乘鸾便欲飞去。
酹江月游钟山紫微赠谢道士，其地乃文宗驻
作者：萨都剌
朝代：元

金陵王气，绕道人丹室，紫霞红雾。一夜神光雷电转，江左云龙飞去。翠辇金兴，绮窗朱户，总是神游处。至今花草，承恩犹带风雨。落魄野服黄冠，榻前赐号，染蔷薇香露。归卧蒲龛春睡暖，耳畔犹闻天语。万寿无疆，九重闲暇，应忆江东路。遥瞻凤阙，寸心江水东注。
酹江月登凤凰台怀古用前韵
作者：萨都剌
朝代：元

六朝形胜，想绮云楼阁，翠帘如雾。声断玉箫明月底，台上凤凰飞去。天外三山，洲边一鹭，李白题诗处。锦袍安在，淋漓醉墨飞雨。遥忆王谢功名，人间富贵，散草头朝露。淡淡长空孤鸟没，落日招提铃语。古往今来，人生无定，南北行人路。浩歌一曲，莫辞别酒频注。
酹江月过淮阴
作者：萨都剌
朝代：元

短衣瘦马，望楚天空阔，碧云林杪。野水孤城斜日里，犹忆那回曾到。古木鸦啼，纸灰风起，飞入淮阴庙。椎牛酾酒，英雄千古谁吊。何处漂母荒坟，清明落日，肠断王孙草。鸟尽弓藏成底事，百事不如归好。半夜钟声，五更鸡唱，南北行人老。道傍杨柳，青青春又来了。
酹江月题清溪白云图
作者：萨都剌
朝代：元
体裁：词

周郎幽趣，占清溪一曲，小桥横渡。溪上红尘飞不到，惟有白云来去。出岫无心，凌江有态，水面鱼吹絮。倚门遥望，钟山一半留住。涵影淡荡悠扬，朝朝暮暮，是几番今古。指点昔人行乐地，半是鹭汀鸥渚。映水朱楼，踏歌画舫，寂寞知何处。天涯倦客，几时归钓春雨。
醉歌行
作者：萨都剌
朝代：元

草生金谷韩信饿，古来不独诗人穷。今朝有酒且共醉，明日一饮由天公。红楼弟子年二十，饮酒食肉书不识。嗟予识字事转多，家口相煎百忧集。乃知聪明能误身，不如愚鲁全天真。百年简宪曾何畏，一日礼法能杀人。贤愚千载同一朽，我为君歌君拍手。流芳遣兴不必论，且尽樽前一壶酒。
醉起
作者：萨都剌
朝代：元

杨柳楼心月满床，锦屏绣褥夜生香。不知门外春多少，自起移灯照海棠。
采石怀李白
作者：萨都剌
朝代：元

梦断金鸡万里天，醉挥秃笔扫鸾笺。锦袍日进酒一斗，采石江空月满船。金马重门天似海，青山荒冢夜如年。秪应风骨蛾眉妒，不作天仙作水仙。
采石谩兴
作者：萨都剌
朝代：元

谁记将军亡国时，江东父老鬓如丝。古今天堑几千里、南北楼船百万师。中国一飞传檄箭，南朝谩有渡江碑。太平到处山如画，暖日晴风飏酒旗。
野潜堂
作者：萨都剌
朝代：元

高隐有深意，情閒直万金。溪鱼鲜作鲙，竹笋长成林。鹤有还巢梦，云无出岫心。读书风雨夜，灯火野堂深。
金陵道中
作者：萨都剌
朝代：元

烟树云林半有无，野人行李更萧疏。堠长堠短逢官马，山北山南闻鹧鸪。万里关河成传舍，五更风雨忆呼卢。寂寥一点寒灯底，酒熟邻家许夜酤。
金陵道中遇雨寄功父光国
作者：萨都剌
朝代：元

夹道长松风聒聒，满沟乱石水泠泠。断云衔雨溪南去，失却长山一半青。
金陵道中遇雨寄功父光国五首
作者：萨都剌
朝代：元

出城便喜风景好，淡水穿沙生细鳞。多谢山云飞白雨，应教行客洗红尘。平生梦想金陵道，此日偶然身自来。应是山云喜诗客，野花满路雨中开。夹道长松风聒聒，满沟乱石水泠泠。断云衔雨溪南去，失却长山一半青。骑马何人冲白雨，乘舆有客看青山。出城自谓身无事，冲雨看山未是閒。梦想江南今日到，肩舆过处落花风。行人五月金陵道，石竹花开白雨中。
金陵道中遇雨寄功父光国五首·其一
作者：萨都剌
朝代：元

出城便喜风景好，淡水穿沙生细鳞。多谢山云飞白雨，应教行客洗红尘。
金陵道中遇雨寄功父光国五首·其二
作者：萨都剌
朝代：元

平生梦想金陵道，此日偶然身自来。应是山云喜诗客，野花满路雨中开。
金陵道中遇雨寄功父光国五首·其五
作者：萨都剌
朝代：元

梦想江南今日到，肩舆过处落花风。行人五月金陵道，石竹花开白雨中。
金陵道中遇雨寄功父光国五首·其四
作者：萨都剌
朝代：元

骑马何人冲白雨，乘舆有客看青山。出城自谓身无事，冲雨看山未是閒。
钓台夜兴
作者：萨都剌
朝代：元

仙茶旋煮桐江水，客火遥分石壁灯。风露满船山月上，夜凉独对钓台僧。
钟山遇风雨
作者：萨都剌
朝代：元

城市多骢马，清游有几人。山灵飞白雨，朝士说红尘。云起钟楼暝，桃开野寺春。上人归太晚，谁主复谁宾。游乐有深处，岂知行路难。山风吹马倒，松雨滴花寒。丘壑篮舆转，花台石磴盘。吾皇千万寿，曾此驻金銮。
钟山遇风雨·其一
作者：萨都剌
朝代：元

城市多骢马，清游有几人。山灵飞白雨，朝士说红尘。云起钟楼暝，桃开野寺春。上人归太晚，谁主复谁宾。
钟山遇风雨·其二
作者：萨都剌
朝代：元

游乐有深处，岂知行路难。山风吹马倒，松雨滴花寒。丘壑篮舆转，花台石磴盘。吾皇千万寿，曾此驻金銮。
铁塔寺写怀
作者：萨都剌
朝代：元

萧条冶城寺，杖屦日登临。古木凉风急，空山落叶深。夜灯明铁塔，秋雨暗松林。衲子清游处，閒来独自吟。
镇江寄王本中台掾
作者：萨都剌
朝代：元

梅花落尽空吹笛，正月半头思远人。两岸好山青不断，一江微雨鹧鸪春。
长门秋漏
作者：萨都剌
朝代：元

上壶注水水缕明，中壶激箭移银星。铜龙宛转吐余毒，闷杀长门不寝人。情云心上如火色，泪涛湿透银蟾白。三百六旬尚可支，二十五声消不得。何人夜扣相如扉，千金买赋成何迟。男儿酒后多情思，此意文君知不知。
闻秋蛩有感
作者：萨都剌
朝代：元

秋蛩集草树，凄然亦何繁。行子在远道，岂不思故园。禾稻上邱垄，鸟雀知欣喧。田园可终老，轩冕何足言。
闽中苦雨
作者：萨都剌
朝代：元
体裁：五言律诗

病客如僧懒，多寒拥毳裘。三山一夜雨，四月满城秋。海瘴连云起，江潮入市流。钓竿如在手，便可上渔舟。
闽城岁暮
作者：萨都剌
朝代：元

岭南春早不见雪，腊月街头听卖花。海国人家除夕近，满城微雨湿山茶。
阻风南露筋过罗汉寺登楼看山茶
作者：萨都剌
朝代：元

野寺寻春酒未醒，不知几日过清明。小阑干外东风急，一树山茶落晚晴。
陪张御史游钟山
作者：萨都剌
朝代：元

乌府仙人獬豸冠，清游喜得共儒酸。鹃花过雨干岩净，骢马穿云六月寒。山鬼每惊诗句险，客怀惟爱酒杯宽。一时佳兴千年遇，莫作浮生半日看。
雨伞
作者：萨都剌
朝代：元

开如轮，合如束，剪纸调膏护秋竹。日中荷叶影亭亭，雨里芭蕉声簌簌。晴天却阴雨却晴，二天之说诚分明。但操大柄常在手，覆尽东西南北行。
雪中渡江过山饮旸谷简上人房
作者：萨都剌
朝代：元

闻说山中新酒熟，野人乘兴过江来。小窗无处看春色，一树梅花雪里开。山酒吹香出小槽，灯前痛饮污青袍。夜深梦醒知何处，老鹤一声山月高。
雪中渡江过山饮旸谷简上人房·其一
作者：萨都剌
朝代：元

闻说山中新酒熟，野人乘兴过江来。小窗无处看春色，一树梅花雪里开。
雪中渡江过山饮旸谷简上人房·其二
作者：萨都剌
朝代：元

山酒吹香出小槽，灯前痛饮污青袍。夜深梦醒知何处，老鹤一声山月高。
雪中饮升龙观
作者：萨都剌
朝代：元

银烛春船剪夜寒，道人鹤氅紫霞冠。山瓢未尽金陵酒，玉树飞花满石坛。
雪米
作者：萨都剌
朝代：元

万斛珠玑泻大荒，六丁谁为发天仓。云孙捧出南箕簸，月姊春来北斗量。狼戾也知逢稔岁，贮储尤不济饥肠。风流灞上寻诗客，千古无人说秕糠。
雪霁过清溪题道士江野舟南馆
作者：萨都剌
朝代：元

孤舟横野水，门外雪晴初。白日莫放鹤，青溪閒钓鱼。江南正月半，犹自有梅花。踏雪去何处，青溪道士家。
雪霁过清溪题道士江野舟南馆·其一
作者：萨都剌
朝代：元

孤舟横野水，门外雪晴初。白日莫放鹤，青溪閒钓鱼。
雪霁过清溪题道士江野舟南馆·其二
作者：萨都剌
朝代：元

江南正月半，犹自有梅花。踏雪去何处，青溪道士家。
青松林
作者：萨都剌
朝代：元

一点两点过云雨，千株万株临路松。五月江南好风景，行人马上不从容。
鞦韆谣
作者：萨都剌
朝代：元

寒梅零落春雪洒，萧娘腰瘦无一把。淡黄杨柳未成阴，何人已系青骢马。画楼深处迎春归，鞦韆影里红杏肥。濛濛花气湿人面，东风吹冷轻罗衣。衣上粉珠流不歇，暗解翠裙花下摺。殷勤莫遣燕子知，会向人间报风月。
题二宫人琴壶图
作者：萨都剌
朝代：元

行云留影雪弄香，藕丝织翠芙蓉裳。春风拂拂兰蕙芳，金殿不锁双鸳鸯。冰弦素手弹凤凰，玉壶投矢声玎珰。花落无人春寂寂，侍女空抱琵琶泣。谁知绝代有佳人，不解倾城与倾国。笙歌别院留春住，婵娟千古蛾眉妒。却笑长门闭阿娇，黄金好买相如赋。
题云山图
作者：萨都剌
朝代：元

我有将军万叠青，换得琅玕半窗绿。月明恐有凤来栖，日暮何妨云借宿。清时海宇无烽烟，五风十雨歌丰年。看山爱竹了公事，焚香挂画似神仙。城头漏箭催更鼓，将军夜寝元戎府。怪底云山光满林，床头斜挂三珠虎。
题京口高资包氏壁
作者：萨都剌
朝代：元

肩舆晓踏新晴出，山色青青上客衣。昨日千林风雨过，满田白水鹭鸶飞。
题元符宫东秀轩又名日观
作者：萨都剌
朝代：元

茅君山下种玉田，道士辟为东秀轩。五色晓霞开日观，万株秋露滴云根。竹园笋出穿龙角，松树年深长鹤孙。一道天河横屋过，奎光垂地夜当门。
题先春卷上有萧滕王三学士赞
作者：萨都剌
朝代：元

番阳山人春拥门，玉堂学士墨翻盆。屋前屋后雪千树，枝北枝南月半痕。寒夜老龙摇玉骨，霜天瘦鹤吊冰魂。未经调鼎休惆怅，会见留酸到子孙。
题冶城道士稽秋山卷
作者：萨都剌
朝代：元

不见冶城稽道士，云深无处访仙踪。夜闻老鹤行枯叶，知在秋山第几重。
题刘山长雪夜板舆图
作者：萨都剌
朝代：元

板舆行乐处，鹤发尽鬖鬖。人子谁无母，刘家独有男。诸孙嬉掌上，阿母度溪南。玉宇光连夜，颜酡酒半酣。
题刘涣中司空隐居图
作者：萨都剌
朝代：元

放光山下结茅庐，光照山人夜读书。童子抱琴随白鹤，邻翁看竹借篮舆。门前秋叶从风扫，屋后春田带雨锄。自笑天涯倦游客，十年未有一廛居。
题北固山无传上人小楼
作者：萨都剌
朝代：元

瓮城春寂寂，石磴草斑斑。倚杖高低月，登楼远近山。百年诗句里，三国酒杯间。自叹黄尘客，来消半日閒。
题半山寺
作者：萨都剌
朝代：元

今日偶成林壑趣，清幽恨未得从容。龙归石洞半山雨，潮卷天风十里松。春路泥深多滑马，晚楼雾重只闻钟。荆公旧隐知何处，回首苍茫第几重。
题南宫子蜡嘴图
作者：萨都剌
朝代：元

南宫山人何俊奇，小窗睡起凉云飞。野棠秋早霜子熟，枯木叶高蜡嘴肥。满前累累甘尔口，正犹痴心落人手。五陵年少知尔名，一饱无人早回首。
题吕城葛观
作者：萨都剌
朝代：元

吕公城下葛仙家，洞府春深锁暮霞。过客不知天畔月，小风吹落凤仙花。
题吕城葛观二首
作者：萨都剌
朝代：元

诸葛仙翁七十馀，吕蒙城下筑幽居。来从方外求丹诀，且乞人间教子书。吕公城下葛仙家，洞府春深锁暮霞。过客不知天畔月，小风吹落凤仙花。
题吕城葛观二首·其一
作者：萨都剌
朝代：元

诸葛仙翁七十馀，吕蒙城下筑幽居。来从方外求丹诀，且乞人间教子书。
题四时宫人图四首
作者：萨都剌
朝代：元

紫宫风暖百花香，玉人端坐七宝床。凤凰小架悬夜月，一女侍镜观浓妆。背后一女冠乌帽，茶色宫袍靴色皂。手持团扇不动尘，一掬香弯立清晓。一女浅步腰半驼，小扇轻扑花间蛾。淡阴桐树一女立，手抱胡床眼转波。床头细锁悬金钟，白鹤双飞花影重。词人见此神恍惚，巫山梦里曾相逢。金猊吐烟清昼长，美人坐倚白玉床。蓝衫一女髻垂耳，手持方扇立坐傍。一女最小不会妆，高眉短发耀漆光。玉纤绿笋握金剪，柳下轻挽宫人裳。金盘玉瓮左右列，红桃碧藕冰雪凉。冰壶之傍立一女，背后随以双白羊。手拱金瓶泻水忙，酒翅洒雪惊鸳鸯。鸳鸯得水自双浴，美人抱膝空断肠。盆池露冷荷半枯，碧波风细双游鱼。美人坐此碧玉椅，屏山方案碧蟾蜍。椅后二女执缨立，案前二女娇滴滴。大女手扶小女腰，小女娇倚大女膝。凉风入树落翠槐，秋深不见羊车来。金铃响处吠黄犬，美人笑托芙蓉腮。锦屏三面围绣床，沈香椅上凤褥光。美人端坐袖双手，临眉半蹙愁夜长。椅后一女摇白羽，一女执缨更回顾。一女乌帽金缕衣，玉指纤纤携小女。小女手挽大女腰，笑看孔雀双翠翘。可怜美人独自坐，翠竹雪响风前梢。
题四时宫人图四首·其一
作者：萨都剌
朝代：元

紫宫风暖百花香，玉人端坐七宝床。凤凰小架悬夜月，一女侍镜观浓妆。背后一女冠乌帽，茶色宫袍靴色皂。手持团扇不动尘，一掬香弯立清晓。一女浅步腰半驼，小扇轻扑花间蛾。淡阴桐树一女立，手抱胡床眼转波。床头细锁悬金钟，白鹤双飞花影重。词人见此神恍惚，巫山梦里曾相逢。
题四时宫人图四首·其三
作者：萨都剌
朝代：元

盆池露冷荷半枯，碧波风细双游鱼。美人坐此碧玉椅，屏山方案碧蟾蜍。椅后二女执缨立，案前二女娇滴滴。大女手扶小女腰，小女娇倚大女膝。凉风入树落翠槐，秋深不见羊车来。金铃响处吠黄犬，美人笑托芙蓉腮。
题四时宫人图四首·其二
作者：萨都剌
朝代：元

金猊吐烟清昼长，美人坐倚白玉床。蓝衫一女髻垂耳，手持方扇立坐傍。一女最小不会妆，高眉短发耀漆光。玉纤绿笋握金剪，柳下轻挽宫人裳。金盘玉瓮左右列，红桃碧藕冰雪凉。冰壶之傍立一女，背后随以双白羊。手拱金瓶泻水忙，酒翅洒雪惊鸳鸯。鸳鸯得水自双浴，美人抱膝空断肠。
题四时宫人图四首·其四
作者：萨都剌
朝代：元

锦屏三面围绣床，沈香椅上凤褥光。美人端坐袖双手，临眉半蹙愁夜长。椅后一女摇白羽，一女执缨更回顾。一女乌帽金缕衣，玉指纤纤携小女。小女手挽大女腰，笑看孔雀双翠翘。可怜美人独自坐，翠竹雪响风前梢。
题寿监司所藏瘦马图
作者：萨都剌
朝代：元

沙场日暮春草肥，瘦马不受黄金羁。天生神骏天所爱，岂容过市无人知。郎官病坐芙蓉幕，喜见马图天上落。人生相遇贵相知，孰谓世间无伯乐。
题屏风
作者：萨都剌
朝代：元

海国夜凉星乱垂，石林逋客未眠时。满帘月色吹轻雾，白露无声下竹枝。
题扬州驿
作者：萨都剌
朝代：元

银烛高烧照不眠，呼儿饮马吸清泉。寒砧万户月如水，塞雁一声霜满天。《金缕》款歌来枕上，银瓶索酒到亭前。明朝走马燕山道，赢得红楼说少年。
题旧县驿
作者：萨都剌
朝代：元

高树日停午，斜飞燕子风。一身千里外，孤馆万山中。作客辞家久，闻人问岁丰。村村桑柘柳，羸马厌西东。
题朱泽民画雪谷晓行
作者：萨都剌
朝代：元

茆店冲寒出，永厓拂曙来。磴危留虎迹，萝密隐猿哀。行李一檐重，疏梅几树开。阳乌在何处，不照雪盈腮。
题李溉之送别诗卷
作者：萨都剌
朝代：元

清平三曲动明皇，四海知名李白狂。把酒探春送行客，挥毫字字柳花香。
题李蓟丘画松
作者：萨都剌
朝代：元

平生恨不识遵道，忽见此图如梦间。安得羲之九泉底，枯林风雨似初还。
题李遵道画竹木图
作者：萨都剌
朝代：元

风流未识生前面，翰墨空遗死后名。凤尾拂云秋有影，龙头出水夜无声。半生清节江南梦，万里灵槎海上行。应逐锦袍弄明月，倒骑赤鲤对吹笙。
题汀州丁三溪知事卷
作者：萨都剌
朝代：元

三溪会汀州，上有仙人居。乃是丁令威，玉佩摇琼琚。高秋下风露，水清映芙蕖。华表惯闻鹤，小船閒钓鱼。鉴湖风半曲，贺老意何如。
题江东精舍
作者：萨都剌
朝代：元

长日重门静，幽居曲径深。开樽临沼上，移席就檐阴。竹乱鸟声散，萍开鱼影沉。能文李公子，抱膝但长吟。
题江乡秋晚图
作者：萨都剌
朝代：元

沙头潮下秋水枯，云山落日云模糊。草堂远近路长驱，萧萧行李行人孤。蹇驴渡桥归思急，村南村北天秋色。何者相呼鸡犬声，山前山后烟树立。江风水面吹残莎，打鱼小艇如飞梭。何人荡桨立船尾，钓者船头腰半驼。小李将军不可作，粉壁流传愁剥落。石门守者犹可奇，柱杖敲门索新跋。京口绿发参军郎，见君此画心即降。携家便欲上船去，买鱼煮酒扬子江。
题淮东王廉访清凉亭
作者：萨都剌
朝代：元

主人胸次洗冰雪，深夜金山月涌波。二十四桥秋水白，淮南八月泻银河。
题淮安壁间
作者：萨都剌
朝代：元
体裁：七言绝句

鱼虾泼泼初出网，梅杏青青已著枝。满树嫩晴春雨歇，行人四月过淮时。
题淮安王氏小楼
作者：萨都剌
朝代：元

拂晓楼窗一半开，楼前昨夜浪如雷。满江梅雨风吹散，无数青山渡水来。
题淮安王氏小楼
作者：萨都剌
朝代：元

江水粼粼鸭绿新，江头日日送行人。南来北去年年事，岸草汀花自在春。拂晓楼窗一半开，楼前昨夜浪如雷。满江梅雨风吹散，无数青山渡水来。江月满楼江水澄，胡床据坐忆吾曾。解吟如练澄江句，未信玄晖独擅能。雪满寒江压酒旗，江南无处不堪题。小舟载得梅花去，渡领春风过水西。
题淮安王氏小楼·其一
作者：萨都剌
朝代：元

江水粼粼鸭绿新，江头日日送行人。南来北去年年事，岸草汀花自在春。
题淮安王氏小楼·其三
作者：萨都剌
朝代：元

江月满楼江水澄，胡床据坐忆吾曾。解吟如练澄江句，未信玄晖独擅能。
题淮安王氏小楼·其四
作者：萨都剌
朝代：元

雪满寒江压酒旗，江南无处不堪题。小舟载得梅花去，渡领春风过水西。
题潭州刘氏姊妺二孀贞节
作者：萨都剌
朝代：元

双藤本同根，长大附高树。树倒何所依，不离树根土。刘家好姊妺，嫁作儒家妇。儒生逝不返，姊妺何所去。忆昔嫁夫时，各愿以偕老。今日无所归，骨肉自相保。一炉铸两镜，悬置东西窗。窗前主人去，两镜复一双。哀哉哀哉刘二孀。
题焦山方丈
作者：萨都剌
朝代：元

江风入霜林，寒叶下疏雨。萧萧复萧萧，可听不可数。山僧亦好奇，呼童扫行路。何处觅秋声，肩舆入山去。
题玄妙观玉皇殿
作者：萨都剌
朝代：元

虚空台殿枕层岑，木杪丹梯起百寻。花落鸟啼青竹里，客来犬吠白云深。松坛昼日移幢影，石室天风送铎音。老鹤如人窗下立，閒听羽士理瑶琴。
题画
作者：萨都剌
朝代：元

绿树阴藏野寺，白云影落溪船。遮却青山一半，只疑僧舍茶烟。
题画竹
作者：萨都剌
朝代：元

小雨春池湿凤毛，天孙深夜织鲛绡。何人更立湘江水，独倚薰风忆舜韶。
题界首驿
作者：萨都剌
朝代：元

清气扑人湖面水，幽声到耳树头风。人家蚕老樱桃过，恰似淮南四月中。平湖过雨天开镜，落日放船人打鱼。野老柳阴沽秫酒，行人马上寄家书。
题界首驿·其一
作者：萨都剌
朝代：元

清气扑人湖面水，幽声到耳树头风。人家蚕老樱桃过，恰似淮南四月中。
题界首驿·其二
作者：萨都剌
朝代：元

平湖过雨天开镜，落日放船人打鱼。野老柳阴沽秫酒，行人马上寄家书。
题竹院壁
作者：萨都剌
朝代：元

门外好山青入户，阶前芳草绿侵帘。山僧应笑游人醉，头上花枝压帽檐。
题紫薇观冯道士房
作者：萨都剌
朝代：元

卜筑长江上，回峰晚更奇。山村猿索饭，竹屋鹤听棋。云护烧丹灶，泉香洗药池。道人足高兴，不许俗人知。
题舒真人北山楼观图
作者：萨都剌
朝代：元

瑶花琪树间霓旌，十二朱楼接五城。台上吹箫秦弄玉，云边度曲许飞璚。光流汉殿青鸾舞，霞拥函关紫气明。方丈蓬莱俱咫尺，不须东望问长生。
题范阳驿
作者：萨都剌
朝代：元

长路风寒酒力醒，马头岁月短长亭。冻云欲雪风吹散，望出西山一半青。
题茅山梅石道士卷
作者：萨都剌
朝代：元

华阳洞里罗浮仙，袖携冰雪梅花篇。玉堂道士字一尺，紫清老人诗四联。夫何题咏到疏懒，日短天寒岁云晚。独怜空谷有佳人，翠壁丹厓作屏板。道人鹤氅颠倒披，芒鞋踏雪夜深归。莫将铁笛山头吹，只恐石裂梅花飞。
题茶阳驿飞亭
作者：萨都剌
朝代：元

白云飞出山，怒擘苍峡裂。幽谷湿晴云，绝壁洒飞雪。万折入沧海，龙宫水晶阙。簸扬弄珠人，冰帘挂寒月。
题蜀山驿
作者：萨都剌
朝代：元

荒山孤馆静，老树冻云低。马识来时路，诗存旧日题。邮亭一尊酒，客枕五更鸡。到晓征鞍发，村村雪涨溪。
题进士索士岩诗卷士岩与余同榜又同为燕南官由翰林编修为御史台掾兼经筵检讨除为燕南廉访经历
作者：萨都剌
朝代：元

忆昔登天府，文华萃帝乡。俊才鱼贯列，多士雁成行。宝剑悬秋水，骊珠耿夜光。三场如拾芥，一箭已穿杨。上策师周孔，飞声陋汉唐。凤池开御宴，虎榜出宫墙。赐笏丘山重，恩袍雨露香。天花皆剪翠，法酒尽封黄。冠盖游三日，声名满四方。历阶超宰辅，捧表谢君王。第甲分三馆，镌碑立上庠。曲江嘉宴会，合席尽才良。契谊同昆弟，比和鼓瑟簧。誓辞犹在耳，离思各惊肠。台阁需材器，儒林作栋梁。超迁乌府掾，辉映绣衣郎。迫晏封几事，平明出奏章。日披坟典旧，时念簿书忙。检讨超经幄，论思近御床。圣朝稽古道，日暮下回廊。羁旅然薪桂，长吟出锦坊。弱妻贫且病，羸马瘦仍僵。穷巷回车辙，空厨泛酒浆。故人传奏目，请便趣行装。皇极三台重，燕南各道昌。承恩辞魏阙，揽辔去恒阳。晓幕芙蓉露，秋空柏树霜。诸司循直矢，群吏肃宏纲。汉水浮神马，岐山出凤凰。行须冠獬豸，已见走豺狼。惭愧蓬蒿翼，乘风亦下翔。
题郑谷驿
作者：萨都剌
朝代：元

谁处江东郑老家，自锄谷口种烟霞。远山三月多归思，晴日东窗见杏花。
题郭元二公画壁
作者：萨都剌
朝代：元

两山出没如虎头，争奇角怪不肯休。一山如龙入云去，一山化作长江流。崚嶒相雄不相下，欲向人间索高价。尘中有客语如狂，龙者可先江者亚。一笑上马归醉眠，曲生使我多妄言。酒醒忽记夜来语，先者姓郭亚者元。
题陈所翁龙
作者：萨都剌
朝代：元

画龙天下称所翁，秃笔光照骊珠宫。长廊白日走云气，大厦六月生寒风。兴来一饮酒一石，手提玄兔追霹雳。涨天烟雾晴不收，头角峥嵘出墙壁。全形具体得者稀，今日海边亲见之。满堂火燄动鳞甲，倒挟海水空中飞。凌风直上九天去，天下苍生望甘雨。太平天子居九重，黍稷穰穰千万古。
题隐上人房
作者：萨都剌
朝代：元

练湖秋水霜眼碧，坐对茅盈山色青。白日散花天女降，夜深钟磬尚闻经。
题高唐驿
作者：萨都剌
朝代：元

三尺高唐帝子坟，东风吹草绿沄沄。官中子母生前别，天上箫韶梦里闻。日暮白杨飞乱雪，夜深黑气结愁云。小臣泣血应无补，留与他年太史云。
题高秋泉诗卷
作者：萨都剌
朝代：元

美矣高夫子，能文武亦全。横琴弹夜月，洗剑动秋泉。酒熟春如海，诗閒日似年。纶巾北窗下，倦可枕书眠。
题鸦浴池
作者：萨都剌
朝代：元

天池霹雳斧斤馀，天风万劫吹不枯。白云石面化青雨，落日海眼翻金乌。银河灵鹊渡夜影，月窟老兔时濡须。太平海上锦袍客，跨鹤来看浴凤雏。
飞奴
作者：萨都剌
朝代：元

雌雄相对鸣呜呜，翅翎无异颜色殊。营叶寄养出人力，安心饮啄还哺雏。借问何修得如此，世上群禽那可比。不疑不诈已恋人，自去自来人信已。晓天空阔风日清，雕笼彩袖相赍擎。得时可展青云志，回首无忘白屋情。苍鹰絷紧鹤笼窄，以身误人颖愈力。吁嗟此鸟得人怜，有性有情非一日。
马上偶成
作者：萨都剌
朝代：元

秋水芙蓉淡淡妆，平湖昨夜有新霜。人间女子空自好，马上郎君不暇狂。十二玉楼空薄命，三千客路尽他乡。上林白雁无消息，欲向何人寄断肠。
马翰林寒江钓雪图
作者：萨都剌
朝代：元

天寒日短乌鸦啼，江空野阔黄云低。村南村北人迹断，山后山前玉树迷。歌楼酒香金帐暖，岂知篷底鱼羹饭。一丝天地柳花春，万顷烟波莲叶晚。风流不数王子猷，清兴不减山阴舟。人间富贵草头露，桐江何处寻羊裘。还君此画三叹息，如此江湖归未得。洗鱼煮酒卷孤篷，江上云山好晴色。
高堂刘侯定斋野友亭
作者：萨都剌
朝代：元

淮阴季年韩将军，狡兔已死走狗烹。沛中白发周将军，碧色已满细柳营。何如高堂刘将军，太平不许矢石勋。棹头青海无传箭，天山挂却乌角巾。归来买地筑小亭，漯水为镜山为屏。樵人溪叟日相过，野歌村舞醉复醒。去年偶尔剑戟鸣，潼关马过战血腥。白头老子如不闻，牛背一笑千山青。
高邮城晓望
作者：萨都剌
朝代：元

城上高楼城下湖，城头画角晓呜呜。望中灯火明还灭，天际星河淡欲无。隔水人家暗杨柳，带霜凫雁起菰蒲。短衣匹马非吾事，拟向烟波觅钓徒。
高邮至邵伯二首
作者：萨都剌
朝代：元

移棹偏惊临水雁，过淮时买出罾鱼。有时得句无人和，风雨寒窗夜读书。几度秋深未到家，满湖开遍水红花。远人日日频中酒，明月扁舟索买瓜。
高邮至邵伯二首·其一
作者：萨都剌
朝代：元

移棹偏惊临水雁，过淮时买出罾鱼。有时得句无人和，风雨寒窗夜读书。
高邮至邵伯二首·其二
作者：萨都剌
朝代：元

几度秋深未到家，满湖开遍水红花。远人日日频中酒，明月扁舟索买瓜。
高邮阻风
作者：萨都剌
朝代：元

离家十日得顺水，不卸蒲帆一千里。忽然今日风打头，寸波寸水逆上流。小儿造物不可测，昨日南风今日北。黄郎束手篷下眠，尽日閒看顺水船。顺船得势如马走，相望招呼不回首。长风破浪我亦曾，顺逆偶尔非人能。
鬻女谣
作者：萨都剌
朝代：元

扬州袅袅红楼女，玉笋银筝响风雨。绣衣貂帽白面郎，七宝雕笼呼翠羽。冷官傲兀苏与黄，提笔鼓吻趋文场。平生睥睨纨裤习，不入歌舞春风乡。道逢鬻女弃如土。惨澹悲风起天宇。荒村白日逢野狐，破屋黄昏闻啸鬼。闭门爱惜冰雪肤，春风绣出花六铢。人誇颜色重金璧，今日饥饿啼长途。悲啼泪尽黄河乾，县官县官何尔颜。金带紫衣郡太守，醉饱不问民食艰。传闻关陕尤可忧，旱荒不独东南州。枯鱼吐沫泽雁叫，嗷嗷待食何时休。汉宫有女出天然，青鸟飞下神书传。芙蓉帐暖春云晓，玉楼梳洗银鱼悬。承恩又上紫云车，那知鬻女长欷歔。愿逢昭代民富腴，儿童拍手歌《康衢》。
鹤林僧送竹笋
作者：萨都剌
朝代：元

棕鞋桐帽走风雨，正是山僧送笋时。夜月不留栖凤影，春雷失却化龙枝。从来不识葛藤味，此去方参玉版师。老子胸中冰雪满，岁华晚节更相期。
鹤骨笛
作者：萨都剌
朝代：元

九皋声断楚天秋，玉顶丹砂一夕休。杨柳肯忘枯朽恨，梅花吹尽古今愁。魂归辽海身如蜕，曲破江城月满楼。惆怅玉人三弄罢，杳无消息到扬州。
鹦鹉曲
作者：萨都剌
朝代：元

水晶帘垂宫昼长，猩色屏风围绣床。美人春睡苦不足，梦随飞燕游昭阳。觉来粉汗湿香脸，一线柔红枕痕浅。三十六宫在眼前，五色香云随指转。牙床端坐杨太真，云冠霞佩绛色裙。双成小玉各宫样，绣衣乌帽高将军。雕笼七宝挂高树，玉案金盘看鹦鹉。可怜鹦鹉解人言，不说渔阳动鼙鼓。乃知禽语能戏人，不知人语能杀身。亡家败国污天地，天生尤物天亦嗔。一朝艳质化尘土，可恨可怜千万古。香魂不逐马尘飞，犹托深闺绣房女。想当盘礴欲绣时，停针想像心如丝。绣成特自比容貌，伏枕自喜还自悲。郎君有此从何得，怪底梅花心铁石。偶然持赠百拙人，眉眶眼精生丑色。少年阅此恼断肠，锦屏绣褥兰麝香。夜深酒醒换银烛，时见杨妃在耳傍。君不闻张丽华堕宫井，铜雀章台烟烬冷。繁华一梦人不知，万事邯郸吕公枕。
黄亭驿晓起
作者：萨都剌
朝代：元

积雨莓苔上壁青，晓寒山馆梦初醒。鹧鸪声里流年度，自是行人不忍听。
黄河
作者：萨都剌
朝代：元

斗杓照水半垂天，水气涨天如白烟。南北橹声争上下，月中闻鼓避官船。
黄河夜送西台御史张子寿时新除湖广佥宪
作者：萨都剌
朝代：元

爱君足迹半天下，白简清霜秋气多。帆影东南湖上去，马蹄西北日边过。风波玉露仙人掌，文彩云机织女梭。自笑追随远游客，斗槎星夜下黄河。
黄河夜雨怀兀颜子方
作者：萨都剌
朝代：元

风流俊逸四公子，轻帽短衣过鲁城。紫陌东风閒戏马，绿窗明月醉闻莺。樱桃花下春中酒，沈水香回夜按筝。独有黄河千里客，短篷听雨到天明。
黄河夜雨怀兀颜子方
作者：萨都剌
朝代：元
体裁：诗

风流俊逸四公子，轻帽短衣过鲁城。
紫陌东风闲戏马，绿窗明月醉闻莺。
樱桃花下春中酒，沈水香回夜按筝。
独有黄河千里客，短篷听雨到天明。
黄河舟中月夜
作者：萨都剌
朝代：元

十丈雪帆拂斗杓，星槎风急浪花飘。夜深露冷银河近，卧听天孙织绛绡。
黯淡滩歌
作者：萨都剌
朝代：元

长滩乱石如叠齿，前后行船如附蚁。逆湍冲激若登天，性命斯须薄如纸。篙者倒挂牵者劳，攀崖仆石如猿猱。十步欲进九步落，后滩未上前滩遭。上滩之难难于上绝壁，虽有孟贲难致力。滩名况复呼黯淡，过客攒眉增叹息。下滩之舟如箭飞，左旋右折若破围。欢呼踏浪棹歌去，晴雪洒面风吹衣。飞流宛转乱石隘，奔走千峰如马快。贾客思家一夕还，传语滩神明日赛。下滩之易易如盘走珠，瞬目何可停斯须。长风破浪快人意，朝可走越暮可吴。乃知逆顺有如此，逆者悲愁顺者喜。请君听我《黯淡歌》，顺则流行逆须止。顺者不必喜，逆者不必愁。人间逆顺俱偶尔，且得山水从遨游。
鼎湖哀
作者：萨都剌
朝代：元

荆门一日雷电飞，平地竖起天王旗。翠华摇摇照江汉，八表响应风云随。千乘万骑到阙下，京师亦睹龙凤姿。三军卵破虎北口，一矢血洗潼关尸。五年晏然草不动，百谷䆉稏风雨时。修文偃武法古道，天阁万丈奎光垂。年年北狩循典礼，所有雨露天恩施。宫官留守扫禁阙，日望照夜随金羁。西风忽涌鼎湖浪，天下草木生号悲。吾皇骑龙上天去，地下赤子将安依。吾皇想亦有遗诏，国有社稷燕太师。太师既受生死托，始终肝胆天地知。汉家一线系九鼎，安肯半路生狐疑。孤儿寡妇前日事，况复将军亲见之，况复将军亲见之。
寄黄存斋
作者：葛元哲
朝代：元
体裁：五言律诗

别后遗经在，灯前老鬓华。著书思卫道，避俗欲移家。黄叶秋云淡，孤村夜月斜。欲寻三径菊，为待九秋槎。
次同年辜德中知州
作者：葛元哲
朝代：元
体裁：七言律诗

虎榜同升若弟兄，看花忆在赏心亭。葡萄晓出宫壶紫，杨柳春深御苑青。愧我无谋能报国，多君有子已传经。近来更有忧时念，消尽干戈岁始宁。
铁牛庙
作者：葛元哲
朝代：元
体裁：五言律诗

昔闻刀买犊，今见铁为牛。但保成功在，无劳掘地求。山川千古意，禾黍大田秋。边鄙犹徵敛，愁同木马流。
题柯敬仲墨竹一枝
作者：葛元哲
朝代：元
体裁：七言绝句

曾从秘阁写苍筠，嶰谷千竿雨露新。江国只今鸣凤远，一枝犹带玉堂春。
题柱
作者：葛道人
朝代：元

罗浮山下策枯藜，琪树琼林属品题。两腋天风何处去，锦岩西更碧云西。
【般涉调】哨遍_硬谒十载驱
作者：董君瑞
朝代：元

硬谒十载驱驰逃窜，虎狼丛里经魔难。居处不能安，空区区历遍尘寰。远游世间，波波漉漉，穰穰劳劳。一向无程限，刬地不着边岸。镜中空照，冠上虚弹。诗书有味眼生花，岁月无情鬓成斑。长铗归来，壮志难酬，功名运晚。【幺】世事谙博看．人情冷暖谁经惯？风帽与尘寰，遍朱门白眼相看。腹内闲，五车经典，七步文章。到处难兴贩，半纸虚名薄官。飘零吴越，梦觉邯郸。碧天凤翼未曾附，苍海龙鳞几时攀。困此穷途，进退无门，似羝羊触藩。【耍孩儿】待向人前开口实羞赧，折腰处拳拳意懒。这回不免向君前，曲弓弓冒突台颜。故来海上垂钓线，特向津头执钓竿，有意相侵犯。将你个高门诌媚，小子相干。【六煞】知君廉俭犹清干，据头角轩昂见罕。即非面谕厮过从，将明公焉敢相残？岂不知甜言与我三冬暖，恶语伤人六月寒？你是多少人称赞，道你量如江海，器若丘山。【五】也不索闲言赞，冷句儿攒，快疾做取英雄汉。扫除乞俭分开吝，倚阁酸寒打破悭。忙迭办，俺巷来近远，怎地回还？【四】你是明白与，俺索子细拣，怕行挑剜接补并糜烂。至元折脑通行少，中统糖心倒换难。翻复从头看，则要完全贯伯，分晓边阑。【三】你要寻走衮，觅转关，上天掇着梯儿赶。襟厮封头发牢结定，额厮拶眉毛紧厮拴。厮蘸定权休散，坐时同坐，赸后齐赸。【二】你又奔，俺又顽，则要紧无格迸松无慢。皮锅里炒爆铜豌豆，火坑上叠翻铁卧单。无辞惮，大生性耐，不喜心烦。【一】谩把猾，枉占奸，布衫领安上难寻绽。头巾顶攒就宜新裹，鱼儿钅敖子饼热时赶热翻。消息汤者犯，你便辘轳井口，直打的泉干。【尾】难动脚，怎转眼？便休推阻根廷款，多共少分明对面儿咒。
一·謾把猾，枉佔奸，布衫領安上難尋綻。頭巾頂攢就宜新裹，釒敖子餅
作者：董君瑞
朝代：元

熱時趕熱翻。訊息湯著犯，你便轆轤井口，直打的泉幹。
一·谩把猾，枉占奸，布衫领安上难寻绽。头巾顶攒就宜新裹，钅敖子饼
作者：董君瑞
朝代：元

热时赶热翻。
消息汤着犯，你便辘轳井口，直打的泉干。
三·你要寻走衮，觅转关，上天掇看梯儿赶。襟厮封头发牢结定，额厮拶
作者：董君瑞
朝代：元

眉毛紧厮拴。
厮蘸定权休散，坐时同坐，<走山>后齐<走山>。
三·你要尋走袞，覓轉關，上天掇看梯兒趕。襟廝封頭髮牢結定，額廝拶
作者：董君瑞
朝代：元

眉毛緊廝拴。廝蘸定權休散，坐時同坐，<走山>後齊<走山>。
么·世事諳博看，人情冷曖誰經慣？風帽與塵寰，遍朱門白眼相看。腹內
作者：董君瑞
朝代：元

閒，五車經典，七步文章。到處難興販，半紙虛名薄官。飄零吳越，夢覺邯鄲。碧天鳳翼未曾附，蒼海龍鱗幾時攀。困此窮途，進退無門，似羝羊觸藩。
二·你又奔，俺又頑，則要緊無格迸松無慢。皮鍋裡炒爆銅豌豆，火炕上
作者：董君瑞
朝代：元

疊翻鐵臥單。無辭憚，天生性耐，不喜心煩。
二·你又奔，俺又顽，则要紧无格迸松无慢。皮锅里炒爆铜豌豆，火炕上
作者：董君瑞
朝代：元

叠翻铁卧单。
无辞惮，天生性耐，不喜心烦。
五·也不索閒言贊，冷句兒攢，快疾做取英雄漢。掃除乞儉分開吝，倚閣
作者：董君瑞
朝代：元

酸寒打破慳。忙迭辦，俺巷來近遠，怎地回還？。
五·也不索闲言赞，冷句儿攒，快疾做取英雄汉。扫除乞俭分开吝，倚阁
作者：董君瑞
朝代：元

酸寒打破悭。
忙迭办，俺巷来近远，怎地回还？。
六煞·知君廉俭犹清干，据头角轩昂见罕。即非面谕厮过从，将明公焉敢
作者：董君瑞
朝代：元

相残？岂不知甜言与我三冬暧，恶语伤人六月寒？你是多少人称赞，道你量如江海，器若丘山。
六煞·知君廉儉猶清幹，據頭角軒昂見罕。即非面諭廝過從，將明公焉敢
作者：董君瑞
朝代：元

相殘？豈不知甜言與我三冬曖，惡語傷人六月寒？你是多少人稱讚，道你量如江海，器若丘山。
四·你是明白与，俺索子细拣，怕有挑剜接补并糜烂。至元折脑通行少，
作者：董君瑞
朝代：元

中统糖心倒换难。
翻复从头看，则要完全贯伯，分晓边阑。
四·你是明白與，俺索子細揀，怕有挑剜接補並糜爛。至元折腦通行少，
作者：董君瑞
朝代：元

中統糖心倒換難。翻覆從頭看，則要完全貫伯，分曉邊闌。
尾
作者：董君瑞
朝代：元

难动脚，怎转眼？便休推阻相延款，多共少分明对面儿咒。
幺·世事谙博看，人情冷暧谁经惯？风帽与尘寰，遍朱门白眼相看。腹内
作者：董君瑞
朝代：元

闲，五车经典，七步文章。
到处难兴贩，半纸虚名薄官。
飘零吴越，梦觉邯郸。
碧天凤翼未曾附，苍海龙鳞几时攀。
困此穷途，进退无门，似羝羊触藩。
耍孩儿·待向人前开口实羞赧，折腰处拳拳意懒。这回不免向君前，曲弓
作者：董君瑞
朝代：元

弓冒突台颜。
故来海上垂钩线，特向津头执钓竿，有意相侵犯。
将你个高门谄媚，小子相干。
耍孩兒·待向人前開口實羞赧，折腰處拳拳意懶。這回不免向君前，曲弓
作者：董君瑞
朝代：元

弓冒突臺顏。故來海上垂鉤線，特向津頭執釣竿，有意相侵犯。將你個高門諂媚，小子相干。
僦居
作者：董恢
朝代：元

白发苍头一腐儒，行无辙迹住无庐。邓林万顷青青木，肯为鹪鹩借一株？翠阁朱楼锁掩扉，寻巢燕子不能归。落花吹泥东风雨，绕遍芳檐无处依。
赠杨山居太史
作者：董成
朝代：元
体裁：七言律诗

曾怀荆璞诣天关，雨露恩深赐佩环。玉笋簉班跻凤沼，金闺通籍侍龙颜。尚书听履星辰上，太史蜚声翰墨间。厌值承明耽隐兴，锦袍光彩照湖山。
送俞子俊丽水巡检
作者：董成
朝代：元
体裁：七言律诗

为官当作执金吾，膝上须横丈二殳。会见黑头惊獬豸，试看赤手缚于菟。醉歌击碎玉如意，行猎射空金仆姑。眼底狌鼯俱扫迹，胸中有策致唐虞。
游元霤山
作者：董抟霄
朝代：元
体裁：七言律诗

水色山光照眼明，隔溪遥见白云生。崖根冻雪留人迹，林外春风变鸟声。梦草得诗清入骨，煮茶听话淡忘情。飞来桥上归时晚，回首翠微松鹤鸣。
送萧郎中方厓奉使安南
作者：董文用
朝代：元
体裁：古风

乌台空发行台封，司农一载归鳌封。十常八九不如意，人生处处欢伯逢。帝膺天命念赤子，楼船未忍征蛮賨。古来每重皇华选，萧君礼貌先雍容。文学佥言当此举，宰相见之皆悦从。安南小邦等鳞介，早赴绛阙朝真龙。
题长江伟观图
作者：董旭
朝代：元

龟书出洛水，神禹膺九畴。岂伊彝伦叙，洪涛亦安流。惟岷西南隅，金火相绸缪。江源发其侧，微茫不容舟。浅滀渊遂涂，道远势乃遒。辛勤逾青城，愤怒脱黄牛。汉水？两川，彭蠡会七州。劬劬朝宗心，自可无滞留。屹彼金与焦，相望仅一沤。离立当要冲，不没亦不浮。大类武安西，震荡不得谋。神奇北山捷，乃以一卒收。又似寻邑兵，兕虎杂貔貅。气贮百文叔，草草就俘囚。叵测天地心，平地陈险幽。我疑东海若，力据江上游。于此战不胜，奔迸若兜矛。不然江神薨，厥妇义从游。天吴役秘怪，负石奠双丘。九思苦未得，物理谅难求。因悲英雄人，争此若射侯。伟哉韩将军，铁锁掣万艘。向非天与灵，万骑真杵投。至今江之波，犹负脱鼠羞。我昔曾过之，啧啧泪盈眸。中流一长啸，宇宙争百忧。东顾无津涯，赤日出海头。西望赤壁矶，尚想孙曹刘。正北维扬城，楼橹郁相纠。寒烟际衰草，日落风飕飗。近闻事益殊，沙户逮称酋。舳舻夹鸼䑠，浩荡剧长虬。萧瑟但一气，焉能辨邗沟。向来金碧堆，一炬十二楼。诸天尽星散，死树生清秋。时事翻覆间，桑海变蜉蝣。安知亿劫外，伟观宁此不？取我金叵罗，披我红锦裘。酹此一杯酒，净洗千古愁。
题长江伟观图
作者：董旭
朝代：元
体裁：古风

龟书出洛水，神禹膺九畴。岂伊彝伦叙，洪涛亦安流。惟岷西南隅，金火相绸缪。江源发其侧，微茫不容舟。浅滀渊遂涂，道远势乃遒。辛勤逾青城，愤怒脱黄牛。汉水�两川，彭蠡会七州。劬劬朝宗心，自可无滞留。屹彼金与焦，相望仅一沤。离立当要冲，不没亦不浮。大类武安西，震荡不得谋。神奇北山捷，乃以一卒收。又似寻邑兵，兕虎杂貔貅。气贮百文叔，草草就俘囚。叵测天地心，平地陈险幽。我疑东海若，力据江上游。于此战不胜，奔迸若兜矛。不然江神薨，厥妇义从游。天吴役秘怪，负石奠双丘。九思苦未得，物理谅难求。因悲英雄人，争此若射侯。伟哉韩将军，铁锁掣万艘。向非天与灵，万骑真杵投。至今江之波，犹负脱鼠羞。我昔曾过之，啧啧泪盈眸。中流一长啸，宇宙争百忧。东顾无津涯，赤日出海头。西望赤壁矶，尚想孙曹刘。正北维扬城，楼橹郁相纠。寒烟际衰草，日落风飕飗。近闻事益殊，沙户逮称酋。舳舻夹鸼䑠，浩荡剧长虬。萧瑟但一气，焉能辨邗沟。向来金碧堆，一炬十二楼。诸天尽星散，死树生清秋。时事翻覆间，桑海变蜉蝣。安知亿劫外，伟观宁此不？取我金叵罗，披我红锦裘。酹此一杯酒，净洗千古愁。
题长江伟观图
作者：董旭
朝代：元

龟书出洛水，神禹膺九畴。岂伊彝伦叙，洪涛亦安流。惟岷西南隅，金火相绸缪。江源发其侧，微茫不容舟。浅滀渊遂涂，道远势乃遒。辛勤逾青城，愤怒脱黄牛。汉水𣂏两川，彭蠡会七州。劬劬朝宗心，自可无滞留。屹彼金与焦，相望仅一沤。离立当要冲，不没亦不浮。大类武安西，震荡不得谋。神奇北山捷，乃以一卒收。又似寻邑兵，兕虎杂貔貅。气贮百文叔，草草就俘囚。叵测天地心，平地陈险幽。我疑东海若，力据江上游。于此战不胜，奔迸若兜矛。不然江神薨，厥妇义从游。天吴役秘怪，负石奠双丘。九思苦未得，物理谅难求。因悲英雄人，争此若射侯。伟哉韩将军，铁锁掣万艘。向非天与灵，万骑真杵投。至今江之波，犹负脱鼠羞。我昔曾过之，啧啧泪盈眸。中流一长啸，宇宙争百忧。东顾无津涯，赤日出海头。西望赤壁矶，尚想孙曹刘。正北维扬城，楼橹郁相纠。寒烟际衰草，日落风飕飗。近闻事益殊，沙户逮称酋。舳舻夹鸼䑠，浩荡剧长虬。萧瑟但一气，焉能辨邗沟。向来金碧堆，一炬十二楼。诸天尽星散，死树生清秋。时事翻覆间，桑海变蜉蝣。安知亿劫外，伟观宁此不？取我金叵罗，披我红锦裘。酹此一杯酒，净洗千古愁。
托歌
作者：董淑贞
朝代：元

天苍苍兮不吾家造，地茫茫兮不吾身容。不造不容，托乎火以相从！
天台山
作者：董雄飞
朝代：元
体裁：七言绝句

玉立巉岏趾断崖，昔人题此作天台。蟠根谁似山头栝，曾见隋唐池馆来。
玉女潭
作者：董雄飞
朝代：元
体裁：五言律诗

小立清潭上，醒然契夙心。风涛吹岸裂，雷雨发源深。影落欹岩树，寒惊掠水禽。隋文尝宴此，陈迹杳难寻。
青莲山
作者：董雄飞
朝代：元
体裁：七言绝句

层峦咫尺对青莲，胜日跻攀会有缘。我与白云盟巳久，不须更借买山钱。
周侯祠
作者：蒋䒶与
朝代：元
体裁：五言律诗

坟穿金甲去，英气孰能齐。射虎城南麓，斩蛟祠下溪。政声传宇宙，文燄拂云霓。莫怪征西事，令人倍惨悽。
徐云
作者：蒋䒶与
朝代：元
体裁：五言律诗

苦忆蛇山胜，云峰最上头。江流倚天白，岚雨入帘浮。野鸟朝飞去，山猴夜不收。尽堪怡岁月，何必问丹丘。
和西湖竹枝词
作者：蒋克勤
朝代：元

题诗秋叶手新裁，好似阿侬红颊腮。寄与钱塘江上水，早潮回去晚潮来。
送徐使君入觐效古二首 其一 效韩退之
作者：蒋宗简
朝代：元
体裁：古风

徐侯铅山来，德性真希差。苍头及白鹤，麈尾而犀把。郊原父老欢，道里儿童迓。或道今卓茂，相期古黄霸。忆昔隐韦布，巳自纷誇诧。朝歌击竹枝，夜读烧松桦。学问穷奥窔，文章整间架。騕袅终获售，娉婷必宜嫁。何有孔鸾羞，孰作啕河吓。当夫一鼓行，但觉诸人罢。岂知金仆姑，乃妙参连射。得隽快哉还，兜鍪暂时卸。主人甚见嘉，恩光乃相借。令侯出丞鄞，侯拜于陛下。三年秉贞心，百里弘元化。山岛乐乌鸢，野田丰䆉稏。纤草隐于菟，翠竹眠香麝。樵唱归镰迟，社酒盈缸榨。致此有自来，我侯每閒暇。盘登置马甲，饾饤纷虾䖳。咿咿小垂手，艳艳白玉斝。胡为又及瓜，使我失啖蔗。青梅结子初，黄柳飞花乍。银鞍当时披，白马庭前驾。上马别长官，亦复谢僚亚。公孙本牧豕，范雎出拉骼。此等不足慕，高材还善价。愿将五色石，上升补天罅。
送徐使君入觐效古二首 其二 效李长吉
作者：蒋宗简
朝代：元
体裁：古风

银海照光空欲滴，偃月伏犀生脑额。徐侯不是寻常人，异日金章冻梨色。白鱼历历枯芸香，翠云暗结方花箱。手将白玉书细字，珊瑚碧树枝交相。古燕上界仙人府，翠驳银蹄踏烟雾。殿中曾见雉飞来，插花笑对仙人语。海风栗栗句章邑，老蛟飞舞神鼍立。我侯击剑生铜声，三尺妖狐望山泣。古堤柳花喷香雪，雀啄花行看人别。侯今去去不可留，青鸾远破春云热。
周孝侯祠
作者：蒋景玉
朝代：元
体裁：古风

长桥怒束西来水，空岩烟雨埋山鬼。斩蛟射虎安在哉，千古荒邱埋剑履。凄凉往事今何如，坐令道路成康衢。当年蛟虎不复有，呜呼人害无时无。
示沈二首·其一
作者：蒋清谷
朝代：元
体裁：七言绝句

万紫千红总是春，何须饶舌问东君。哑人得梦向谁说，竖起空拳指白云。
示沈二首·其二
作者：蒋清谷
朝代：元
体裁：七言绝句

不偏不倚立于中，不著西边不著东。超出东西南北外，一毫头上钓苍龙。
七弟兄·雁兒，你卻是怎生？暫停，聽我訴離情。一封書與你牢拴定，快
作者：蒲察善長
朝代：元

疾忙飛過蓼花汀，聽人家寢睡長門靜。
喬牌兒·一回家睡不著獨自個寢，非幹是咱薄倖。沒來由簪折瓶沉井，將
作者：蒲察善長
朝代：元

鴛鴦兩下里分。
川撥棹·不由我淚盈盈，聽長空孤雁聲。我與你暫出門庭，聽我丁寧。自
作者：蒲察善長
朝代：元

別情人，雁兒，我其實捱不過衾寒枕冷，相思病積漸成。
得勝令·擔不得翠彎眉黛遠山青，紅馥馥桃臉褪朱唇。細嫋嫋楊柳腰肢瘦，
作者：蒲察善長
朝代：元

齊臻臻青絲髻綰雲。天生下精神，更那堪十指纖纖嫩。描不就丹青，比天仙少個淨瓶。
收江南·雁兒，可憐見今宵獨自個冷清清，你與我疾回疾轉莫留停，山遙
作者：蒲察善長
朝代：元

水遠煞勞神。雁兒，天道兒未明，且休要等閒尋伴宿沙汀。
梅花酒·雁兒呀呀的叫幾聲，驚起那人聽，說著咱名姓，他自有人相迎。
作者：蒲察善長
朝代：元

從別後不見影，閃得人亡了魂靈。羅帷中愁怎禁，則為他掛心情。朝忘餐淚如傾，曲慵唱酒慵斟。
雙調·新水令
作者：蒲察善長
朝代：元

聽樓頭畫鼓打三更，繡幃中枕餘衾剩。明朗朗窗前月，昏慘慘榻前燈。我這裡獨倚定幃屏，簷間鐵好難聽！。
駐馬聽·聒煞我也當當丁丁，恰便似再出世陳摶睡不成。度一宵如同百歲，
作者：蒲察善長
朝代：元

捱一朝勝似三春。金爐香燼酒初醒，孤眠那怕心腸硬。閒愁可慣經？惟有相思最是難熬的症。
七弟兄·雁儿，你却是怎生？暂停，听我诉离情。一封书与你牢拴定，快
作者：蒲察善长
朝代：元

疾忙飞过蓼花汀，听人家寝睡长门静。
乔牌儿·一回家睡不着独自个寝，非干是咱薄幸。没来由簪折瓶沉井，将
作者：蒲察善长
朝代：元

鸳鸯两下里分。
双调·新水令
作者：蒲察善长
朝代：元

听楼头画鼓打三更，绣帏中枕余衾剩。
明朗朗窗前月，昏惨惨榻前灯。
我这里独倚定帏屏，檐间铁好难听！。
川拨棹·不由我泪盈盈，听长空孤雁声。我与你暂出门庭，听我丁宁。自
作者：蒲察善长
朝代：元

别情人，雁儿，我其实捱不过衾寒枕冷，相思病积渐成。
得胜令·担不得翠弯眉黛远山青，红馥馥桃脸褪朱唇。细袅袅杨柳腰肢瘦，
作者：蒲察善长
朝代：元

齐臻臻青丝髻绾云。
天生下精神，更那堪十指纤纤嫩。
描不就丹青，比天仙少个净瓶。
收江南·雁儿，可怜见今宵独自个冷清清，你与我疾回疾转莫留停，山遥
作者：蒲察善长
朝代：元

水远煞劳神。
雁儿，天道儿未明，且休要等闲寻伴宿沙汀。
梅花酒·雁儿呀呀的叫几声，惊起那人听，说着咱名姓，他自有人相迎。
作者：蒲察善长
朝代：元

从别后不见影，闪得人亡了魂灵。
罗帷中愁怎禁，则为他挂心情。
朝忘餐泪如倾，曲慵唱酒慵斟。
雁儿落
作者：蒲察善长
朝代：元

常想花前携手行，月下肩相并。罗被翻浪红，玉腕相交定。
驻马听·聒煞我也当当丁丁，恰便似再出世陈抟睡不成。度一宵如同百岁，
作者：蒲察善长
朝代：元

捱一朝胜似三春。
金炉香烬酒初醒，孤眠那怕心肠硬。
闲愁可惯经？惟有相思最是难熬的症。
【黄钟】人月圆_赵君锡再得
作者：蒲道源
朝代：元

赵君锡再得雄君家阴德多多种，重得读书郎。掌中惊看，隆颅犀角，黛抹朱妆。最堪欢处，灵椿未老，丹桂先劳。他年须记，于门高大，车马煌煌。
临江仙
作者：蒲道源
朝代：元

健笔兴来挥乐府，无愁可到眉头。可怜郊岛两诗囚。枯肠徒自恼，骍汗只供羞。我欲与君追李白，神游共访丹丘。千金不惜翠云裘。呼儿多换酒，一醉万缘休。
临江仙·俗务相仍何日了
作者：蒲道源
朝代：元
体裁：词

俗务相仍何日了，纷纷百绪千头。空教萦绕似遭囚。情知鸥与鹭，亦解替人羞。春晓拂衣随父老，扶携寻壑经丘。本无肥马衣轻裘。闲身元自在，不问几宜休。